Gloomy Sunday: kesäkuuta 2006\nOlipas hevimyyjällä hassu tarjous (kuva on ihan muualta). Litra mansikkaa 4e, litra kirsikkaa 4e, kaksi litraa mansikkaa 7e, kaksi litraa kirsikkaa 6e. Miksi kirsikkaa sai halvemmalla? Olisin halunnut litran molempia, mutta se olisi ollut kallista joten otin halvimmat, kaksi kirsikkaa. Nyt on puolet mahassa, yyyyyh. Hyviä. :)\nEn saa sitä kisunpentua. Omistaja pitää itse juuri ko. pennun. Höh. Ihan tyhmää. Jos teistä kukaan tietää suloisia kilppari (kolmiväri) tyttökisunpentuja Tampereen läheltä niin olen kiinnostunut.\nsea 20:47 6 kommentti(a)\nPohditteko te koskaan kesken ohjelma miksi toisen ohjelman henkilöt ei voisi auttaa? ER:ää katsoessa alkoi nyppiä (itseasiassa monen ohjelman kohdalla on käynyt näin). Miksi C.S.I:n väki ei voinut tulla tutkimaan Clementikon ampumisjuttua. He olisivat takulla saaneet selville heti sormia napsauttamalla ettei Cleme ole syyllinen!\nErityisesti kaipaisin, että Bones menisi C.S.I:lle heittämään keikkaa! Beverlyssä ja Melrosessahan näitä sattu. Voi niitä aikoja. :)\nsea 01:57 2 kommentti(a)\nNuo hötöt todella on kun pumpulia! Onneksi tuli rankkasade ja painoi suurimman osan hötöistä maahan. Nenäni kiittää.\nMiksi mun hortensian kukat on tummuneet? Onko ne kuolemassa ja tippumassa pois? Onko ne suuttuneet vedestä? Mikä? Tahtoo kirkkaat värit takaisin!\nNää harjaneilikat on niin kauniita! Oikeasti tuossa tummassa on tosi lilat reunat, kamera vain sai oikean reunan valkoiseksi, vasen on edelleen lila. :)\nNuo pinkinlilat on taas muuten niin ihania. Söpöjä täpliä.\nVaaleanlilat on ihania kun osa on niiiin valkosia ja osa lilahtavampia.\nAh, mä niin tykkään värileikeistä. :)\nsea 19:29 7 kommentti(a)\nIhan kun pumpulitehdas olisi poksahtanut takapihalla. Ilma on järjettömän täynnä valkoista höttöä. Mikä siellä kukkii? Ei kai tuo heinistä tule? Se on ainoa mitä siitepölytiedoite kertoo.\nKuvasta ei ehkä ymmärrä, mutta kaikki nuo valkoiset pisteet on höttöä, ei mitään valoja oksien välistä. Muuten kuva on hieman huono kun otin sen sisältä (eikö olekin likaset ikkunat). Ulkoa jos otti niin kuvissa ei näkynyt oikein mitään.\nsea 16:37 8 kommentti(a)\nMä olen niin huono päättämään minkä kuvan ottaisin! Nämä on viime kesältä, elämänlanka eli Morning glory. Aukinaiset kukat näki vain jos heräsi ajoissa, iltapäivällä ne oli jo lakastuneet.\nsea 13:33 6 kommentti(a)\nsea 18:16 19 kommentti(a)\nsea 16:26 4 kommentti(a)\nmaanantaina, kesäkuuta 26\nNaapurin sulonen kisu taas taitelee. Pelottavaa oli kävellä sisälle rappuun juuri tuon parvekkeen alta (tai siis tuo on toka kerros, alla yksi parveke), kun tuntui, että kohta se hyppää. Voisi heristää sormea omistajalle jos tietäisi kuka se on.\nMinä taasen en taida saada sitä kisua kumminkaan. :(\nsea 22:11 2 kommentti(a)\nJos olisi rahaa ostaisin parvekkeelle riippumaton telineineen. Siinä köllisin kaikki päivät, vetäisin kolme päikkärit ja tuhisisin.\nTänään olin ahkera. Kävin siellä psykolla, joka oli yllättävän mukava ja tuntui ainekin ymmärtävän minua. Uskalsin jopa sanoa mitä halusin. Hän ottanee asian huomenna puheeksi sijaislääkärin (oma on lomalla) kanssa ja soittaa sitten minulle. Terapiaa ei voi tarjota ennen elokuuta (joka on muuten hiton paljon lähempänä kun lokakuu), koska kaikki on lomalla. Tosin ihmetteli kovin miksi en käy Kelan tukemassa terapiassa, hänestä se olisi hyödyllistä minulle. Niille jotka ei tiedä niin Kelan tukema psykoterapia on yksityisellä käyntejä kerran viikossa joillekin jopa kaksi. Mtt:ssa pääsee psykolle/erikoissairaanhoitajalle kerran parissa viikossa tai harvemmin.\nKävin myös Kelassa vaihtamassa eläkkeen saajan asumistuen tavalliseen, onneksi oli kiltti tyttö tiskillä niin ei tarvinnut paljoa kaavaketta täyttää. Turhaahan se olisi kun ei asuntotiedot tai ylipäätään mitään tiedot sen enempää muutu. Sitten istuin jonottamaan vielä työkkäriinkin! Siellä saisi olla koneilla irkki niin ei olisi niin tylsää. ;) Tunnin jonotin ja sain muutaman ajan ja papereita. Hyvällä säkällä heilläkin kestää kaikki systeemit niin kauan ettei ketään kiinnosta työllistää minua ennen syksyä kun olen jo huutanut naamani punaiseksi ja päässyt takaisin kuntoutustuelle. ;)\nNamnam. Ajattelin syödä kesän kunniaksi vähän "kevyemmin". Ostin vaivaiset 10 flap jackia Punnitse ja Säästästä sekä useamman ateriankorvikepirtelön. Jos söisi oikeaa ruokaa vain kerran päivässä ja muina noita... Ehkä paino tippuisi?\nsea 16:45 6 kommentti(a)\nToinenkin hedelmä! (Ensimmäinen kuva sopii valokuvatorstaille.) Olin unohtaa, että kaapissa odotti tuore ananas. Ehkä kitalakeni, kieleni ja huuleni viestittivät aivoille, että on parempikin unohtaa. Kirvelee huulia! Vaan on se niin hyvää. :)\nKirsikantikku on siskolle omistettu. Sarjassa, tätä ette ehkä minusta tienneet. Tikut menee solmuun suussa ja siskon kanssa ollaan opeteltu solmimaan tosi lyhyitäkin tikkuja. Kuka muistaa mistä tämä on lähtöisin? :)\nsea 00:22 6 kommentti(a)\nsunnuntaina, kesäkuuta 25\n"It's all in the purr."\nPitäs kai hommata lisää purria elämään.\nsea 17:59 0 kommentti(a)\nlauantaina, kesäkuuta 24\nValokuvatorstain aiheena hedelmä. Tässä kirsikkani jolla palkitsin itseni kun sain tiskattua tajuttoman tiskin ja kiillotettua tiskipöydänkin. Työn hedelmän päällä hedelmää. ;)\nsea 19:24 3 kommentti(a)\nMikään ei huvita eikä mikään mene kuten toivoisin. Voisi mennä takaisin nukkumaan.\nsea 17:44 0 kommentti(a)\nperjantaina, kesäkuuta 23\nHarjaneikoita useana eri värisenä. Nuo pinkit (ensimmäinen kuva) ja vaaleanpunaiset (viimeinen kuva) on suosikkejani. Odotan aina innolla millainen on seuraava kukka, jokainen on niin yksilö.\nAlin kukka jotain mitä ostin muutama päivä sitten. Unohdin kysyä mitä nämä ovat. Tunnistaako kukaan?\nps. Näkyykö nämä kuvat kauniisti vasemmalla ja oikealla? Bloggerissa ei tunnu olevan mitään järkeä.\nsea 14:40 4 kommentti(a)\nLisää kuvia kisusta! Olen ihan sekasin! Outi olen sulle ikuisesti kiitollinen! :D\nNimiehdotuksia otetaan vastaan. Ei mitään Lumipalloja, Pörröjä, Nappuloita, Kattimatteja. Nimessä pitää olla ideaa, ei r-kirjainta. :D\nEsim. pidän hirveästi ainailonan Missestä ja Nyssestä sekä Outin Ainasta. Misse ei menisi yksinään, mutta Nysse tekee siitä hauskan. :)\nOmassa päässäni pyöri Ninne ja Minne.\nsea 17:39 16 kommentti(a)\nkeskiviikkona, kesäkuuta 21\nJoko mä Outi voin hehkuttaa? Määäää saaaaaaan kiiiiiiiisssssssaaaaaaaan! Ton kirjavan. Olen yhtä hymyä! Edes typerä päiväsairaalan lääkärin loppulausunto ei pilannut päivää kun kuulin, että kisu tulee mulle! =]\nIskä vielä lupasi, että joulu tulee ajoissa ja saan avustusta vähän matkoihin/kissaan. Oijee. Onneksi on kaikki tarvikkeet valmiina tai no kiipeilypuu pitäisi hommata, mutta on tässä vielä aikaa. Luovutusikä on vasta heinäkuun lopussa. =]\nOnkohan sillä jo nimi? =]\nsea 22:23 8 kommentti(a)\nTuli nätti eikö? Paitsi noita pehmusteita olisi tarvinnut yhden enemmän. En muistanut tuota pientä pöytää/rahia, kumpi lienee alunperin ollut, minulla se on rahi. Siihen voisi ostaa tummemman pehmusteen ettei lika näy. Iiiiiihan pinkki parveke. :)\nVein tölkkejä kauppaan... Ikinä en ole cola lightiä juonut... Vaan 29, enempää ei tiskipöydän reunalle mahtunut kasaan. :D\nsea 21:11 6 kommentti(a)\nOlipas järkyttävät kaksi puhelua. Sossu oli ystävällinen ja mtt:n psyko reilun ja lempeän oloinen. Sain ajan psykolle ensi maanantaille. Eihän se näin helppoa pitänyt olla?\nsea 12:21 6 kommentti(a)\nOlen nyt kuunnellut tätä uutta Club for fiven levyä ties monta iltaa putkeen. Ai, että on ihana. Sellaista letkeää, rauhallista iltamusiikkia, kynttilä kaveriksi ja lämmin kesätuuli.\nJos joku teistä muuten katsoo Vera Drake nimisen leffan niin laskekaan monestikko siinä sanotaan "haluatko teetä/laitetaan kattila tulelle" ja "yes, dear". En kehtaa katsoa uudelleen laskeakseni. Niiiiin brittiä. :D\nsea 00:37 2 kommentti(a)\nKävin katsomassa pientä punaista sohvaa (mikä siis pitäisi saada kuljetettua) toisella puolella Kalevaa. Oli ihan kiva, kulunut, mutta ehjä, hintakin vain 20 euroa. Ehdottomasti hintansa arvoinen! Myyjä saattaa jopa saada kuljetuksen järjestettyä, hienoa. :)\nKotimatkalla äkkäsin, että Sammonkadun ja Teiskontien välissä on kauniita maisemia! Ensimmäisenä Kalevankirkko vähän eri puolelta kun yleensä eli idästä. Toisena patsas (Kiovan puistosta), jonka nimi olisi kiva tietää. Tampereen kaupungin sivuilla on jossain patsasluettelo, mutta olen liian nälkäinen etsimään mitään.\nKolmannessa hiekka pöllyää, mahtaa pelaajatkin toivoa pientä sadetta. Ahkerassa käytössä kenttä lienee. Mennessä oli eri pelaajat. Huuto reunoilla oli myös kova.\nViimeisessä kuvassa hassu katos keunuun. Näppärä, ei mummot kastu. :)\nsea 20:47 2 kommentti(a)\nHaluatko ansaita parikymppiä? Omistat auton johon mahtuu 2h sohva? Haluat nähdä missä asun ja miltä näytän? Tuu kuskaamaan mulle sohva tällä viikolla. :)\nsea 14:55 0 kommentti(a)\nsunnuntaina, kesäkuuta 18\nKyllä tässä talossa kannattaa viedä roskia ahkeraan! Siellä olisi ollut noiden lisäksi lamppu, kaksi muuta jakkaraa, yksi klappituoli ja koripallotuolin kehikko (siis semmoinen pallon mallinen korituoli ;) Meinasin ottaa sen kehikon kun omani on aika kurjassa kunnossa ja se oli lähes uusi! Mutta vaikka parvekkeeni onkin iso, tuskin molemmat olisi mahtuneet, sillä halusin tuon kalustesarjan. Aika mustuneet oli sekä repsotti vähän sinne ja tänne, mutta hyvin sain paikattua. Nyt odotetaan liiman kuivumista huomiseen ja tehdään sitten viimeiset säädöt. Pari naulaa on hakattava ja pehmusteet ostettava. :)\nsea 22:29 6 kommentti(a)\nOstin joskus viikko sitten nenäkannun kokeillakseni olisiko siitä apua ikitukkoiseen nenääni. Kokeilin heti tietysti ja olihan se aika vinha. Tänä aamuna heräsin nenäverenvuotoon ja päätin muistaa kokeilla toisekin kerran. Täytynee sanoa, että kyllä sen eron huomaa (oikeakin sierain vetää ihan vähän) lorottelun jälkeen. Pitäisi varmaan käyttää tiheämmin jotta olisi todellinen hyöty. Se suolaveden maku suussa ei vain nappaa. Onkohan mun nenä-nielualueessa oikeasti jotain vikaa. Hengitän hulluna suun kautta, mutta silti sitä suolavettä valuu nieluun. En myöskään osaa niistää poskionteloihin vaan kaikki räkä valuu väkisin nieluun. Olen koko ikäni niistänyt sisäänpäin eikä pienintäkään viitettä ikinä poskiontelotulehduksista tms. :)\nMutta juu, ihan hyvä ostos. Haa, tästä tulikin mieleen, että pitäisi etsiä siihen hammaslankaharjaan uusi pää. Jossain niitä mulla oli... Ei, kuukuppia ette mulle saa myytyä. :D\nsea 02:31 2 kommentti(a)\nperjantaina, kesäkuuta 16\nEn kerta kaikkiaan osaa päättää kumpi on parempi. Molemmat on siis vanhoja kuvia, samalta ajalta. Kisuna on Lilla, joka on nykyään iiiiiso tyttö. Katsokaa noita pieniä vaaleanpunaisia anturoita! Iiiiih. :)\nToinen on minun käteni ja sen raateli termiittinelikko. :)\nVoisikin joskus säätää nuo kisukuvat nettiin.\nAineena siis valokuvatorstain kädet, tassut ja raajat. Mielessä olisi vielä yksi kuva, saas nähdä jaksaako säätää sitä. :)\nHaaaah! Haaaah! Oli ihan pakko! Ostin tänään vesi-ilmapalloja viedäkseni ne maalle niin voin kopitella pikkusiskon kanssa. Otin yhdestä tuossa kuvaa kun naapurin tyttö käveli vihellellen parvekkeeni alapuolelta. Anteeksi, mutta ei voinut vastustaa kiusausta! :D\nsea 17:43 6 kommentti(a)\nHuh huh. Olipa aamupäivä. Jostain ihme syystä olo on kuitenkin nyt ok. Koko aamu tuntuu jotenkin ihan epätodelliselle ja unelle, ehkä siksi.\nMenin siis sinne päiväsairaalaan. Istuin siihen aulaan odottamaan kun ex-omahoitajani veti jotain ryhmää juuri. Odottelin siinä vajaa tunnin, ihmisiä meni ja tuli. Eräs ystävällinen hoitaja kävi muutaman kerran katsomassa, että olen vielä kasassa. Ex-omahoitajakin kävi siinä, muttei sanonut kuin moi. Enhän minä siihen osannut mitään sanoa. Istuin ja odotin josko hän kohta hakisi minut huoneeseen kun useampi hoitaja/sihteeri oli luvannut välittää sanan hänelle. Ryhmä oli lopettanut jo aikaa sitten, mutta ex-omahoitajaa ei näkynyt (paitsi sen mitä se siinä vilahti). Paniikkioireet alkoi todella iskeä päälle, nyin niskahiuksiani ja purin sormiani (siis en kynsiä vaan ihan rystysiä ja sormia) ja semmoisia. Lopulta pyysin jatkuvasti ohi kävelevää sihteeriä pyytämään sen ystävällisen hoitajan (ollut mukana minun hoitoneuvotteluissa joten tietää mikä minun on) jos ex-omahoitajalla ei ole aikaa. Noh, tämä ystävällinen hoitaja tuli, mutta kun hän on kohtalaisen uusi ei hän tiennyt miten menetellä tilanteessa, hän ei voinut minua ottaa vastaan kun oli "valvojana" yhteisissä tiloissa. Ohi käveli sitten toinen hoitaja (saattoi olla jopa se joka piti sen veemäisen keskusteluryhmän josta tännekin kirosin) ja ystävällinen hoitaja kysyi tältä neuvoa. Tässä vaiheessa itkin ja tärisin jo. En ole koskaan julkisissa tiloissa (edes terapeutilla) ollut tuossa kunnossa.\nTämä toinen hoitaja sitten alkoi selittää puhelinajasta ex-omahoitajalle, Osviitasta, Paussista ja jotain mielenterveystoimistostakin, en itseasiassa kuullut enää kovin hyvin, koska tajuntaani iskeytyi vain tieto "tänne ei voi tulla akuuttitilanteissa" ja tajusin, että minut vain halutaan pois, sama se vaikka selitin, että olin pari viikkoa sitten ollut siellä ja, että minun mieltä painoi se lääkärin päätös ja kuka sen voisi muuttaa jos ei se lääkäri joka sen kirjoitti. Vaan en oikeasti edes kuullut kunnolla mitä se hoitaja selitti, käänsin pääni jo toiseen suuntaan ja vain itkin itkemistäni. Lopulta hoitaja sanoi moi ja lähti käytävää pitkin omille asioilleen, jättäen minut yksin siihen aulaan (odottaen, että poistun). Keräsin kiukkuisena tavarani ja pakenin vessaan saamaan kohtauksen. En ole ikinä aiemmin saanut ahdistuskohtauksia muualla kuin kotona, enkä olisi ikinä voinut kuvitellakkaan saavani niitä julkisessa paikassa. Mutta nähtävästi totaalinen flippaaminen, kiskoilta tippuminenkaan ei auta.\nEn suoraan sanoen ymmärrä kuinka pääsin kotiin jäämättä auton alle, se kun oli ainoa ajatukseni kun päiväsairaalan ovesta ulos pääsin, jos jään auton alle niin pääsen ainenkin sairaalaan eikä tarvitse hetkeen murehtia mitään. Kotona pakenin lähes heti päiväunille etten tekisi mitään typerää (satuttaisi itseäni jotenkin). Onneksi olo on nyt suht ok, mutta kuten alussa sanoin jotenkin koko aamu on nyt vain unta.\nEn voi olla pohtimatta saako hoitoalan henkilöstö tehdä noin. Minusta meille opetettiin koulussa, että hoitoalan ihmisenä en saa ohittaa apua tarvitsevaa ihmistä (onnettomuus, sairaskohtaus tms) ellen ole varma, että hän on saamassa apua, muuten minua voidaan syyttää heitteillejätöstä. Olenko oikeassa? Eikö se ole aika heitteillejättöä, että ajetaan pois sairaalasta sanoen ettei tämä ole akuuteille asioille, soita tuonne (eikä muuten edes annettu numeroa). Eikö hoitajan olisi pitäny tietää, että lähtiessäni niistä ovista minulle on apu jossain takuuvarmasti? Eikö hän olisi voinut ottaa minut huoneeseensa rauhottumaan kun näki, että olen aivan poissa tolaltani ja kun olisin rauhoittunut olisi järjestänyt minulle jonkun "jatkohoitopaikan" eli soittanut sinne Osviittaan/Paussiin/mtt:n ja järkännyt minulle ajan pian (tai katsonut, että teen sen itse). Jos ihminen on todellakin aivan muissa maisemissa (se, että sanoo joo ei mielestäni tarkoita, että viesti menee perille) ei mielestäni ole kovin vastuullista pistää toista vain ulos sanoen "soita sinne ja tonne"?\nsea 17:03 13 kommentti(a)\nArvatkaa ihan huviksenne kuinka siellä päiväsairaalassa kävi.\nsea 11:59 2 kommentti(a)\nJos mä ihan vähän korjaan edes kulmia ja käännän ripset... Ihan vähän...\nLopputulos, peitepuikko, puuteri, kulmakynä, kulmaharjaus, ripsien taivutus, kulmaharjalla ripsien tummentaminen (ripset lähinnä putsautuu puuterista) ja aurinkopuuteria poskiin. Pois jäi luomiväri, kajaali, ripsiväri.\nMä näytän ihan kuolleelle. Purskahdan itkuun kumminkin bussissa.\nsea 08:50 2 kommentti(a)\nEikös ole upea? Hortensian ainoa vihreä nuppu alkaa punertua. Muutenhan tuo uusii kukkansa noissa jo olevissa rykelmissä. Värit on kerrassaan herkullisia.\nJos mä nyt lupaan tässä julkisesti, että menen huomenna aamusta sinne päiväsairaalaan niin sittenhän mun on pakko mennä. Eikö? Saatte tulla huutamaan kommenttilaatikkoon jos en mene.\nsea 21:38 5 kommentti(a)\nAhdistaa niin, että oksettaa. Hampaat puutu jo viikko sitten.\nsea 16:03 2 kommentti(a)\nVähän parempi kuva väsyneestä koivusta.\nAamulla sängyssä pohdittua...\nJos jätän sen silmämeikin pois ja piilotan sen aurinkolasien alle niin kehtaisikohan sitä käydä kotimatkalla kumminkin VapaaValinnassa kun tarvisi ostaa topsupuikkoja ja video. Kumpaa ihmiset katsoo pahemmin kieroon, aurinkolaseja sisätiloissa vai meikitöntä naamaani. Kassalla on ainekin otettava aurinkolasit pois, eihän ne myy mulle muuten mitään? Vaan mitä jos se myyjä järkyttyy?\n...Tähän pääsin kunnes aloin miettiä, minä hirviönä itseäni muka pidän? Naamani on hei ihan normaali...\nMut jos sitä ottaisi edes ripsivärin mukaan? Voihan sitä laittaa vessassa ennen kun poistuu sieltä päiväsairaalasta?\nsea 15:00 0 kommentti(a)\nPihakoivukin on ihan väsynyt. Kuvalaatuun ei kannata kiinnittää huomiota, sillä se oli pilkkopimeä ennen kun vähän säädin ja säädin ja säädin... Aika hyvin vaikka itse sanonkin.\nMut siis joo, koivulla menee yhtä hyvin kun minulla. Riipututtaa.\nsea 03:10 0 kommentti(a)\ntiistaina, kesäkuuta 13\nHitto kun nää päivät vaan vähenee. En vieläkään ole toimittanut sossuun tämän kuun hakemusta, en ole hakenut sitä lähetettä fysioterapiaan (sen sijaan hain lisää särkylääkkeitä joiden hinta pitäisi periä sossusta)... En myöskään ole tehnyt mitään sen eteen, että ensi kuussa menen joko töihin tai hommaan sen b-lausunnon jostain. Jatkuvasti vakuutan itselleni, että huomenna menen sinne päiväsairaalaan, mutta en kumminkaan mene. Ei jaksa herätä eikä uskalla, nauravat kumminkin pihalle. Enkä mä voi astua ulos ilman meikkiä! Miten se voikin olla niin hirveä kynnys?! Hiukset on ainenkin pakko laittaa ja vähän puuteria, silmämeikin puutteen voi peittää aurinkolasien alle... Mutta sitten on kyllä tultava suoraa kotiin kun ei muilla asioilla voi käydä aurinkolasit päässä. Mä tiedän, tämä kuullostaa aivan idioottimaiselle. Mutta ne tuntemattomat ihmiset kattoisi siellä kaupassa kumminkin "mikä tota vaivaa, se näyttää ihan sairaalle" jos olen meikittä. Selitänkö sitten jokaiselle vastaan tulevalle miksi vai kirjoitanko otsaan "epätyypillinen masennus"?\nJos mä osaisin huutaa ja raivota niin soittaisin äidille ja kirkuisin sille. Miksi perkeleestä se on tehnyt musta tälläisen? Anteeksi, että mä menin sillon kahdeksan vanhana kysyy kaveria leikkii vielä ilta kympiltä! Emmä tiennyt ettei niin saa tehdä! Anteeksi, että me joututtiin muuttaa kun mä sain teoillani naapurit epäilemään ettei kaikki ole meillä hyvin! En mäkään olisi halunnut sosiaaliviranomaisten soittavan meille, en mä halunnut muuttaa, mä tykkäsin Ylöjärvestä, mulla oli siellä sentään kavereita!\nMitä ihmettä mä teen...\nsea 23:14 0 kommentti(a)\nTulihan nuokin lopulta valmiiksi. Ensimmäisen peukalon tein uudelleen kun sormet harallaan nyki vastaan. Nähtävästi peukalokiilattomassa kannattaa tehdä se peukkuaukko puikon loppupäähän ei alkuun. Auttoi vähän kun teki pidemmän peukalon kun oli tarve.\nNauratti taas tänään ihan hervottomasti. Viimeisen omistan siskolle. :D\nsea 20:04 5 kommentti(a)\nJos mä ihan vähän mainostan itseäni. :)\nsea 02:10 2 kommentti(a)\nmaanantaina, kesäkuuta 12\nVähän taas kuvia, osassa huono laatu, sorry ei jaksanut ottaa kun yhden kuvan joka ei aina onnistu. :)\nTein ruokaa ja nuo vihannekset oli niin ihanan pirteitä, että piti ottaa kuva. Siinä on paprikaa kolmessa värissä (punainen, keltainen ja vihreä), kirsikkatomaatteja, suolakurkkua, myöhemmin siihen lisättiin vielä salaattia, pastaa, kanaa ja currykastike. Alla kuva valmiista ruuasta ja aaaaahvoi ihanasta valkosipulipatongista, jotain ihan peruspakastekamaa veikkaan jotain halpismerkkiä, mutta niiiiiin hyvää. Kanaa en ole syönyt aikoihin kun jossain vaiheessa kyllästyin ihan totaalisesti. Kaveri teki kuitenkin tuon tapaista salaattia vkloppuna ja nam. Ehkä kun kana ei ole kastikkeena eikä edes lämpimänä.\nJälkkäriksi suklaa-nugaa-jäätelöä banaanilla ja suklaakastikkeella. Ai miten niin paljon kastiketta? ;D On himottanut suklaakastiketta jo monta päivää ja nyt sitten ostin palkkioksi itselleni kun jaksoin tiskata lähes kaiken. Tai siis se oli houkutinpalkkio, jotta saan itseni tiskaamaan. :)\nsea 22:56 2 kommentti(a)


Tuulia ja Tyrskyjä: Tunnelmasta toiseen\nMennyt loma osoitti jälleen kerran sen, miten suuri merkitys luonnolla on meidän kaikkien hyvinvointiin. Luonto antaa meille niin valtavasti hyvää, mutta miten me luomakunnan "viisaimmat" voimme yhä edelleen kohdella sitä näin huonosti? En ole yksin ajatusteni kanssa, sillä lähes päivittäinen puheenaihe satamissa oli mm. itämeren saastuneisuus ja sinilevän määrä. Valtaosa veneilijöistä tuntuu siis olevan hyvinkin huolissaan nykytilanteesta, mutta aina löytyy myös niitä, jotka ovat sitä mieltä, ettei meidän teoilla tai tekemättä jättämisillä ole mitään merkitystä. Eräskin mies totesi, että yksilökohtaisesti vaikutus on aivan mitätön, "kuin pisara meressä."\nYmmärrän tuon turhautumisen, mutta me ihmiset itse olemme tämän kaiken pahan alku ja juuri, joten meidän on yritettävä pelastaa se, mikä vielä pelastettavissa on. Meiltä jokaiselta vaaditaan sitoutumista sekä luontoon, että toisiin ihmisiin. Yksin emme aina ole kovinkaan vahvoja, mutta yhteisöllisyydessä on voimaa. Kokemus siitä, että muutkin toimivat ekologisesti kestävämmän tulevaisuuden puolesta, vahvistaa niin omaa kuin myös kanssaihmisten käyttäytymistä, sekä ylläpitää motivaatiota ja positiivista asennetta.\nMoni on nyt viime päivinä kysynyt miten lomani meni? Oliko sää kaunis ja lämmin? Olen vastannut kaikille, että loma meni todella hyvin. Rentouduin ja nautin luonnonrauhasta sekä kiireettömyydestä. Nautin myös mitä kauneimmista maisemista, liikaa keleihin keskittymättä, niin hyvässä kuin pahassa ;)\nKerroin myös, etten lopulta enää kestänyt jatkuvasti lisääntyviä levälauttoja, joten vuokrasimme matkailuauton, ja vietimme viimeisen lomaviikon puhtaissa järvivesissä pulikoiden. Lisää tästä toisenlaisesta lomanjatkosta seuraavassa postauksessa.\nTässä vielä tunnelmia kolmeviikkoisen veneilyloman puolivälin paikkeilta:\n"Niin paljon on eläin ihmistä viisaampi, ettei se ota enempää kuin tarvitsee. Ihminen ei edes tiedä, mitä tarvitsee."\nLähettänyt Ansku klo 12:20\nTunnisteet: kesä, lepo, loma, luonto, meri, mielenrauha, veneily\nHannele Ruusukummusta 21/8/19 13:44\nVoi mies poloinen, kun noin ajattelee... "kuin pisara meressä". Kun jokainen tekee pisaranverran, niistä kasvaa puro ja purosta joki ja joesta meri.\nMukavaa, että muuten loma meni hyvin♥.\nAnsku 21/8/19 22:32\nOlen kanssasi täysin samaa mieltä. Kunpa vaan tietäisi miten sitä voisi moisia ajatuksia saada muutettua...\nMinusta on kyllä jo hyvä merkki, että asioista puhutaan. Tietoisuus on lisääntynyt ja ehkäpä sen myötä lisääntyvät pikkuhiljaa myös ajatukset sekä konkreettiset toimetkin.\nLoma oli oikein onnistunut, sillä kolme viikkoa veneilylomaa uimakelpoisissa vesissä on jo luksusta :) Kiitos Hannele ❤\nKaisa 21/8/19 14:33\nOi, miten kauniita kuvia olet jälleen onnistunut nappaamaan. Olen niin kanssasi samoilla linjoilla ja vihaksi laittaa nuo ajatukset, etteikö meidän jokaisen teko vaikuttaisi kokonaisuuteen. Miehen kanssa juuri puhuimme, että ei meidän lapsuudessa ollut tällaista leväongelmaa eikä tarvinnut uidessa varoa mitä pohjasta löytyy. Rannoilta löytyy nykyään vaikka mitä, samoin metsistä. Mitenkä niitä roskia ei sinne roskikseen voisi viedä, edes sekajätteeseen jos kierrättäminen tuntuu liian työläältä.\nAnsku 21/8/19 22:40\nNo siinäpä se! Miksi niin monesti sysätään vastuu muille tahoille, eikä lähdetä ensimmäisenä kyseenalaistamaan omaa toimintaa? Meillä jokaisella on vastuu ympäristöstämme, eikä uusien tapojen (esim. kierrättäminen) oppiminen ole työlästä. Siitäkin tulee tosi nopeasti ihan arkipäiväistä rutiinia, joka sujuu melkein kuin itsestään. Ainakin näin olen itse kokenut :)\nMe olemme riistäneet luonnolta niin kauan ja niin paljon, että viimeistään nyt on takaisinmaksun aika.\nKiitos Kaisa ja aurinkoista viikon jatkoa sinne teille myös ❤\npiritta 21/8/19 17:53\nEttä on kauniit maisemat, meillä on kaunis ja puhdas suomi, jos joku on käynyt venäjällä, niin osaa kyllä arvostaa suomea, vaikka jotkut vielä suomessakin on niin "tyhmiä" etteivät osaa hesburgerin isoa roskamäärää pistää roskiin,vaan heitetään tienvarteen, eikä osata kierrättää vieläkään, vaan laitetaan roskikseen kokonaisena piimä ja maitotölkit, josta ne valuu roskiksen pohjalle ynm... brolerin liejut, Minä olen monien kymmenien eurosta kerännyt tölkkejä ja muovipulloja tienvarrelta, ihan pieneltäkin alueelta, ne on ne kun autosta heitetään ulos.Miten meri pysyy puhtaana kun laivat kulkee joka päivä sammuttamattaan moottoreita vuodesta toiseen, siinäpä se meren pelastamisesta tulevalle sukupolvelle, toinen on ilmasto hömpötys.\nAnsku 21/8/19 22:53\nAina on parantamisen varaa ja mielestäni onkin tärkeää puhua asioista, sekä lisätä tietoisuutta valintojemme ja tekojemme vaikutuksista luonnolle. Sitäpaitsi esim. mikromuovi, jota löytyy nykyään jo lähes kaikkialta, päätyy lopulta myös omille ruokalautasillemme. En oikein ymmärrä miten ihminen kaikessa viisaudessaan on niin tyhmä, että tuhoaa omaa elinympäristöään. Luonto pärjää kyllä ilman meitä, mutta me emme pärjää ilman sitä.\nMeillä on todella kaunis ja monilta osin puhdas kotimaa. Toivoisin sen säilyvän myös tuleville sukupolville.\nKiitos pike ja mukavaa viikon jatkoa sinulle!\nMirjam-Matilda 23/8/19 09:41\nKun lensin(juu,mutta ensimmäinen kerta vuosikausiin)tyttäreni häistä Kreetalta takaisin,tyrmistyin näkyä Suomenlahdella Viron ja Suomen välissä lentokoneen ikkunasta!Järkyttävät levälautat,jotka havannoituivat ilmasta käsin niin hyvin.\nItse en niinkään ajattele mitä muut tekevät tai jättävät tekemättä,vaikka se tekemättömyys ja välinpitämättömyys kyllä ihmetyttää kun sellaista kohtaa.Mutta saan valtavaa tyydytystä omista tekemisistäni,että minä omalta kohdaltani teen luonnon eteen sen pienen pienen murusen kokonaisuuden edessä.Autan aina eläimiä,ihan kaikkia eläimiä,kierrätän,varsinkin muovin,teen kaiken minkä pystyn,etten itse kuormita sen enempää kuin maalaisjärjellä on pakko.\nJa kiitän joka päivä onneani siitä,että synnyin Suomeen,enkä esim.HongKongiin.😉\nJotenkin hiukan surullista kuulla,että jouduitte levän takia muuttamaan suunnitelmianne,vaikka varmasti niinkin koitte ihania hetkiä.Jatketaan ja suojellaan luontoa oman verramme.❤\nAnsku 23/8/19 13:25\nSuunnitelmia muutimme levän lisäksi myös muista syistä. Olemme jo 10 veneilykautta viettäneet lähes kaiken liikenevän vapaa-aikamme vesillä ja nyt tuntui, että voisimme viimeisellä lomaviikolla tehdä vaihteeksi jotain muuta. Kelitkään kun eivät tosiaankaan kovin kesäiset olleet, niin veneen vaihtaminen autoon tuntui oikein hyvältä vaihdoehdolta :)\nEn minäkään keskity (millään elämänalueella) toisten tekemisiin tai tekemättä jättämisiin. Toivoisin vain niin kovasti, että yhä useammat tahot, joilla on vaikutusvaltaa ja mahdollisuuksia vaikuttaa asioihin, myös tekisivät niin.\nSe kun lillut keskellä haisevaa levälauttaa keskellä kauneinta kesää, niin kyllä siinä tulee mietittyä monenlaisia asioita. En vaan voinut välttyä mielipahalta, ja koska se oli osa lomalla kokemiani asioita, piti sekin tänne julkiseen päiväkirjaan tallettaa.\nEhkäpä loman loppuminen ja syksyn saapuminen saa ajatuksetkin hieman apeimmiksi, ainakin näin hetkittäin.\nKiitos viisaista ja kauniista sanoistasi ❤ Viisas oli myös Demokritos :)\nBlue Tit 23/8/19 12:28\nLapsena muistan kuulleeni - useammankin kerran - ihmisten sanovan kuinka mereen mahtuu mitä vaan. Eli meret olivat ihmisten mielestä oivia kaatopaikkoja, kun olivat niin valtavia. Muttei se ollutkaan niin ja tulos on nähtävissä nyt kaikkialla, jopa juomavesissä. Hirvittää. Kuinka tyhmiä olemme olleetkaan...\nOnneksi pystyitte muuttamaan lomasuunnitelmia mieleiseksenne ja loppuloma meni paremmissa merkeissä.:)\nAnsku 23/8/19 13:58\nNäinhän se valitettavasti juuri on!\nLukuisia jätesäkillisiä erinäistä roskaa ja muovijätettä rannoilta keränneenä en lakkaa ihmettelemästä ihmisten suhtautumista omaan elinympäristöönsä. Emmekö sen vertaa välitä tästä ihanasta planeetasta, sekä tulevista sukupolvista, että vaivautuisimme viemään roskat roskikseen? Miten kauan ihmiset oikein kuvittelevat voivansa käyttää luontoa kaatopaikkanaan? Luontoa, joka mahdollistaa olemassaolomme, tulisi sentään hieman enemmän kunnioittaa.\nMikromuovi on surullinen esimerkki siitä, miten "pilkka osuu omaan nilkkaamme" eli niin hana- kuin pullovedestä, sekä ruoasta saamme sitä myös omaan elimistöömme. Muovin kierrättämisessäkin on siis meillä jokaisella vielä huimasti parantamisen varaa.\nTällaista eräänlaista "maailmantuskaa" olen tuntenut jo vuosikausien ajan, mutta ajoittain se alkaa aiheuttamaan ahdistusta ja silloin on ns. päästettävä höyryjä pihalle eli paasattava aiheesta oikein huolella. No, ehkä ei taas vähään aikaan kuitenkaan täällä blogissa ;)\nKiitos myöntätuntoisista sanoistasi ❤ Kaltaistesi luonnonystävien ansiosta jaksan yhä toivoa ja uskoa, että tilanne tulee vielä muuttumaan paremmaksi :)\nPilvi 25/8/19 18:54\nTuo mietelause on varsin osuva tähän yhteyteen. Jokainen voi tehdä osansa eikä kukaan voi ajatella, että muut tehkööt, minun ei tarvitse. :(\nAnsku 26/8/19 15:59\nYhteisvastuullisuuden pitäisi minusta olla ihan itsestäänselvyys, mutta aina löytyy niitä, joilla on omasta mielestään tiettyjä erivapauksia, ja joilta löytyy niitä "hyviä" selityksiä aina joka tilanteeseen. Joidenkin ihmisten itsekkyydellä ja ahneudella ei tunnu olevan mitään rajaa :(\nSuvi K. 27/8/19 15:34\nKauniita ja upeita maisemia <3 mukavia elokuun viimeisiä päiviä sinulle !\nAnsku 28/8/19 13:45\nKiitos kovasti Suvi ❤ Kyllä meillä on kaunis ja ainutlaatuinen kotimaa, jossa on hyvä asua ja elää. Oikein ihania elokuun viimeisiä päiviä myös sinulle!\nNelina 28/8/19 15:04\nAivan upeat kuvat taas!\nSe on kyllä niin taivaan tosi, että ihminen on tämän telluksen syöpä! Ahdistaa uutiset palavista sademetsistä, ihan yhtä paljon kuin levät. Eilen katsoin dokumenttia merileijonista ja ilmastonmuutoksesta. Miks-si? Ja just tuo pisara meressä... niin me kaikki ollaan, ja jos kaikki ajattelisivat samoin... Sitten mietin myös omia valintojani. En juuri ostele mitään, uusia vaatteita tai jotain "kivaa", mutta lomalle mentiin lentokoneella. :(\nIhanalta kuulostaa lomasi. <3 Paitsi se levä tietenkin...\nHalausi viikkoosi. <3\nAnsku 28/8/19 21:32\nTätä ns. maailmantuskaa on tässä viime viikkoina piisannut enemmän kuin omiksi tarpeiksi, huoh. ONNEKSI en katsonut tuota mainitsemaasi dokumenttia, sillä epäilen että se ei olisi ainakaan yhtään helpottanut tätä tuskaista olotilaa (tuskaisuutta vielä lisää flunssan tuoma tukkoisuus ja entistäkin suuremmat univelat)\nNo enpä minäkään yleensä mitään heräteostoksia tee, enkä osta mitään ylimääräistä tai turhaa, kun en juurikaan ostele mitään ;) Paitsi ruokaa :D mutta ainahan on parantamisen varaa, eikä se minusta ole ollenkaan huono asia, että miettii omia kulutustottumuksiaan ja elämäntapojaan.\nSinä olit lomasi ja lentosi ansainnut. piste. Kohtuullisuus on minusta se muistamisen arvoinen asia, ja pätee ellei nyt ihan kaikkeen, niin ainakin melkein.\nLomani oli ihana, vaikka olihan se harmi luopua merimaisemista, mutta saatiin tilalle jotain ihan muuta, lähes yhtä ihanaa :)\nKiitos Nelina ja lämpöisiä ajatuksia sinne luoksesi ♥


VW varian vai Astra caravan?? — Tekniikan Maailma\nAloittanut 13.04.2005 02:05\nJoo haluaisin tietää mitä mieltä olette 95-98 vm variantista ja astrasta. Vanhasta autosta tila loppuu ja pikkurahalla pitäis saada mahdollisimman hyvä käyttö auto, hintalaatu suhde kohdallaan. Kumpi olis kannattavampi ostos, kun on tiukka budjetti? Millaisia vikoja/ominaisuuksia ko. laitteissa mahtaa olla?\nTämä on viisiovisesta mallista, vuosimalli 95:\npituus:4,05m leveys:1,70m korkeus:1,38m\nHuom! Koeajon auton arvostelussa verrataan muihin samanikäisiin ja -kokoisiin kilpailijoihin!\nTämän korimallin Astra tuli markkinoille vuonna 1992 ja poistui sieltä 1997 väistyessään nykyisen Astran tieltä. Astra on ollut monesti 90-luvulla myyntitilastojen ykkösenä ja on sitä kautta Opelin myydyin malli 90-luvun alusta lähtien.\nAstran silloisia (ja ehkä nykyisiäkin kilpailijoita) olivat mm. Corolla, Sunny (myöh. Almera) ja Escort. Koeajoon tuli viisiovinen viistoperämalli jossa on 1,6-litrainen kone. Auto on ulkonäöltään hieman edellä silloisia kilpailijoita mutta jos sitä verrataan nykyisiin alemman keskiluokan kilpailijoihin, se näyttää antiikkiselta. Opelilla oli silloin käytössään vuoden takuu ja korille 6 vuoden takuu.\nAstra on sisätiloiltaan kilpailijoitansa hieman suurempi. Edessä tilaa on pidemmillekin kuljettajille, toisaalta jos etupenkki on aivan takana, takapenkeille on hankala päästä. Etupenkit ovat hyvät, ne ovat sopivan pehmeät, niissä on myös mukavat sivutuet, hyvät penkinsäädöt ja kova mutta hyvin säädettävä niskatuki. Ratinsäädöt puuttuvat, ja niitä ehkä tarvittaisiinkin jotta ajoasennosta tulisi optimaalinen. Käsituet ovessa ovat melko hyvät sekä edessä että takana.\nTakana tilaa on mukavasti, pääntilaa aivan tarpeeksi mutta takapenkin muotoilu on jotenkin jäänyt kesken, tuntuu siltä että siinä ei olisi oikeastaan minkäänlaista muotoilua. Lisäksi perusmallista puuttuvat takaa niskatuet, mitä kyllä kaivattaisiin. Keskipaikallakin pärjää mutta kuten muissakin autoissa siinä ei viihdy.\nHallintalaitteet ovat oikeilla paikoilla ja niitä voi helposti säädellä irrottamatta katsetta tiestä. Mittaristo on erittäin selkeä mutta samalla myös tylsä. Vaihteisto on jäykkä ja peruutusvaihde ei aina mene päälle ensimmäisellä kerralla. Polkimet ovat helppokäyttöiset ja vasemmalle jalalle on hyvä jalkatuki.\nAstrassa on kätevät lokerot joka ovessa jossa voi säilyttää karttoja yms. Hansikaslokero saisi olla isompi koska huolto- ja käsikirja täyttävät sen suurilta osin, Tavaratila on samankokoinen kuin useimmilla kilpailijoillakin. Mutta se on paremman mallinen kuin kilpailijoilla, siinä on iso lastausaukko ja takapenkit saadaan kaadettua kätevästi.\nAstrassa on ihan perusvarusteet, ei mitään ihmeellisyyksiä samat varusteet kuin kilpailijoillakin. Vakioradio on helppo käyttää ja lisäksi mukana tulee kuusi kaiutinta. Turvavarustelu on yhtä köyhää kuin kilpailijoillakin eli yksi turvatyyny eikä ollenkaan ABS-jarruja. Tottakai autossa on ohjaustehostin, mutta eipä tästä muuta taida löytyäkkään.\nMOOTTORI, JARRUT JNE.\nAstran 1,6-litrainen Ecotec moottori tuottaa hevosvoimia vain 72hv! Ja siksi Astra kiihtyy sataseen 14,5 sekunnissa, kun taas vastaavanlainen Corolla kiihtyy sataseen alle 13:ssa sekunnissa. Mutta yllättävän hyvin Astra kiihtyy kovemmissakin nopeuksissa ja ohituksetkin sujuvat ihan kohtalaisesti, mikä johtuu varmastikin väännöstä, mitä Astrassa on 128nm ja Corollassa vain 120nm.\nAstran kulutus on samanlainen kuin muillakin kilpailijoilla eli n.7l/100km:llä. Päästöt ovat keskimääräisesti katsoen pienemmät kuin kilpailijoilla. Ylläpitokulutukin ovat hyvää keskitasoa.\nAstran viimeistely saisi olla parempaa, esimerkiksi moottorimelua on liikaa kovemmillakin kierroksilla. Jarrut ovat helppokäyttöiset mutta liian tehottomat ja siten jarrutusmatka venyy pitkäksi. Astran ajovalot olisivat muuten kiitettävän arvoiset mutta pitkät valot saisivat näyttää pidemmälle ja lyhyet valot saisivat näyttää hieman enemmän sivuille varsinkin vasemmalle. Mutta loppujen lopuksi kilpailijoihin verratessa, ne ovat ihan hyvät.\nAstran jousitus on mukava, jokseenkin pehmeä ja lisäksi se soveltuu kaikenlaisille teille. Mutta mutkaan tultaessa kovin Astra alkaa kallistelemaan kovasti, jolloin tavarat siirtyvät auton nurkasta toiseen nurkkaan ja matkustajat saavat nojailla toisiinsa ja oviin. Siltikin Astra pysyy hyvin tiellä.\nAstra on ääritilanteissa hyvä, se pysyy helposti ja mukavasti kuljettajan käsissä. Kuten jo edeltä mainitsin Astra kallistelee melko paljon mutta siltikin Astraa on helppo hallita.\nAstra on varsin mukava ajettava, kääntösäde siinä on melko pieni ja Astrasta näkee myös hyvin ulos mikä helpottaakin kaupungissa ajamista. Astran ohjaus on melko tarkka ja se on lisäksi myös suuntavakaa auto vaikkakin se on hieman sivutuuliherkkä.\nOpel Astra on kiva auto, jossa on perusasiat kohdallaan ja ehkä vähän enemmänkin, siinä on paljon hyviä ominaisuuksia ja huonot puolet ovat lähinnä vain vaihteiston toiminnassa ja suorituskyvyssä (joskin ohituskiihtvyys on kohtalainen). Astra on auto, joka sopii lähes kaikille, onhan se tavallaan kansanauto\nTässä kaverini farmarikokemus:\nOpel Astra F oli aikoinaan erityisen suosittu auto. Se oli tilava, käytännöllinen, mukava, eikä hintakaan ollut paha. Se oli eräs suomen myydyimpiä automalleja. Sain auton lainaksi, kun Alfa oli huollossa joten raporttia on helppo kirjoittaa, olihan auto käytössä useamman tunnin. Kyseinen ajokki oli perus-Opelin, eli oliivinruskean värinen 96 mallinen farkku.\nSisällä Astra vakuuttaa opelismillaan. Sisustuskangas on tuttua velouria, jota käytettiin myös B sarjan vectroissa, vaikka muuten Astra käyttää enemmän malliston alapää-mallin, Corsan osia. Kojelauta on lämpösäätimineen päivineen otettu suoraan Corsasta, mikä pistää aluksi mietityttämään, miksi kalliimmassa autossa on pitkälti samat kytkimet. Penkit ovat perushyvät ja tukevat ns. normaaliajossa kohtuullisen hyvin. Mittarit ja paneelit ovat selkeitä.\nTilaa on kohtuullisen hyvin. Niin edessä kuin takanakin viihtyy myös pitkä matkustaja, sillä farkussa ei ole ongelmaa korkeuden kanssa. Sivuttaissuunnassa auton luokka tosin jo näkyy. Tilaa ei ole yhtä hyvin kuin Vectrassa, mikä on tietysti selviö.\nOpel on suunnitellut Astrafarkkunsa hyvin. Tavaratila on korkea ja käytännöllinen laatikko, mistä ei ainakaan normaalikäytössä luulisi loppuvan tila kesken. Tavaratilan suojapeite auttaa myös tavaroiden pitämisessä piilossa uteliailta katseilta.\nAstramme oli varustettu 1.6 litraisella moottorilla, mikä ei ole paljon (72hv), mutta riittää hyvin peruskäytössä. Kytkin on juuri sopivasti säädetty, mikä saa 1.6 litraisen ainakin tuntumaan varsin puhdikkaalta jo alhaisilla kierroksilla. Turun pahimmissa mäissä ei ollut lainkaan ongelmia mäkilähdön kanssa. Toisaalta kiihtyvyys suuremmissa nopeuksissa on vaatimatonta, eikä moottori vastaa kaasuun kovinkaan innokkaasti.\nJousitus on pehmeä, samoin kun koko alusta ja auto yleensäkin. Kuopat ja poikittaissaumat Astra ottaa hyvin, mutta ajettavuudessa onkin jo enemmän ongelmia. Jo tavallisessa risteysajossa auto kallistuu hillittömän paljon, mikä heikentää ajettavuutta. Jo muutaman edestakaisen, nopean "väistöliikkeen" jälkeen renkaat vinkuivat villisti (uudehkot Michelinit), kun esim. Isoveli Vectra tarvitsee tuplasti rivakampaa käsittelyä ennen kuin pito alkaa heikentyä. Ongelmat eivät olleet yhtä pahoja toisessa ajamassani astrassa, mikä oli tosin viistoperä. Ääritilannekäytös on näinollen vain välttävä, sillä lulla alusta ja jousitus saa korin kaarteissa niin vinoon, ettei esim. estettä nopeasti väistettäessä riitä pitoa enää palautukseen vaan auto puskee suoraan.\nAstran varustelu on kauttaaltaan hyvä. Koeajoautossa oli jo mm. ABS, turvatyyny, ajonestolaite (tuli vasta 98 pakolliseksi), sähkösäätöiset peilit sekä sähköikkunat edessä. Hifipuolelta löytyi Opelin perus- philipsin kasettisoitin ja kaiuttimet sekä edestä että takaa. Kaikkea muuta enemmän ja vähemmänkin tarpeetonta löytyy ihan riittävästi...\nValot ovat varsin heikkotehoiset. En tiedä oliko kyse vain yksilöstä, mutta valot paloivat todella pienellä tulella. Tämä oli vain silmämääräisesti arvioitua, sillä koeajoaikaan ei ollut tarpeeksi hämärää kunnolliselle arvioinnille.\nAstra on käytännöllinen tilafarmari, jonka luulisi sopivan varsin monelle perheelle. Ei siis ihme, että Astra oli aikoinaan jatkuvasti kärkikolmikossa. Nyt Astraa saa edullisesti käytettynä sillä tarjontaa on paljon. Ajettavuuden lisäksi ei Astrassa ole kovin pahoja miinuksia ja saahan ajettavuuttakin paremmaksi vaihtamalla pikkuisen jäykempiä jousia alustaan.\n+ Tilat ja käytännöllisyys\nruoste vanhan Astran pahin ongelma: ruosteelle alttiita kohtia konepelti, takaluukku, ovet, kynnyskotelot ja lokasuojien reunat (ruostesuojausta parannettu -96 lähtien)\njakohihnan vaihdosta kannattaa varmistua, vaihtoväli 60 000 kilometriä\nvesipumppuvuotoja: vesipumpun kestoikä voi olla alle 100 000 kilometriä\njakohihnan kiristinpyörävikoja: vika saattaa johtua vesipumpun vuodosta kiristinpyörään (vesipumppu olisi hyvä vaihtaa aina jakohihnan vaihdon yhteydessä)\netupään iskunvaimentimet heikot, farmarimallin takaiskunvaimentimet heikot\nvuotoa venttiilikopan tiivisteestä\nmoottorin huohotusjärjestelmän vikoja, EGR-venttiilin vikoja\nmoottorin öljynkulutus saattaa olla suurehko\nmoottorin öljyvuotoa: öljypumpun tiiviste rikkoutuu ja öljyt valuvat ulos\nvirranjakajan kannen sisäpuolelle voi kertyä kosteutta (kannen rakennetta muutettu -91)\nvuosimallissa -92 esiintyi lastentauteja: maalipinnassa hilseilyä, polttoainesäiliövuotoja, sähköliitinvikoja\npolttoainejärjestelmän vuotoja, polttoainejärjestelmän tuuletusventtiili naputtaa\netujarrulevyt kierot (vian huomaa ratin täristyksestä jarrutettaessa)\nsytytyselektroniikan ohjausyksikössä esiintyy vikoja\njos esiintyy nykimistä, kun kaasupoljin päästetään ylös, bensiinin suihkutuksessa on liian laiha seos, nykimistä voi esiintyä samasta syystä myös pintakaasulla ajettaessa\nkeskuslukitus reistailee (kaapeliliitinvika)\nsylinterikannen tiiviste vuotaa\ntuulilasiin syntyy halkeama lämmön ja jännityksen johdosta, samoin valoumpioihin tulee halkeamia\nvaroitusvilkut eivät toimi\novien ja luukkujen sovituksessa vikaa\nNämäkin Helsingin Sanomien vikatilastoista:\nkannentiivisteen palamisia (tiivistettä parannettu -93)\nkytkinvikoja (kitkapintoja parannettu -93)\njarrupaineen säätöventtiilin vikoja\nvetonivelien suojakumivikoja ja vetonivelvikoja\n16.02.2005 klo 13:21 Tuomas kirjoitti\nKaverini on ajellut vm. '94 "kolmoskopalla" jo vuosikausia eikä mitään tuolta vikalistalta ole ilmennyt! Ainoa mikä siinä(kin) VW:ssä on haittapuolena on sen surkeat sähköt! Varsin lapsellinen sähköpuoli koko autossa... Kaveri laittoi syksyllä lisävalot ja hoplaa viikon sisään meni valokatkaisija-moduuli. Siitähän tietysti seurasi yli 100 euron remontti. Auton omat valot olivat muuten vaarallisen tehottomat pimeille ja eläimiä viliseville teille.\nOpelista en ole ikinä kuullut muuta kuin huonoa sanottavaa... Onneksi en ole itse tarvinnut koko merkkiin sekaantua mitenkään.\nEli näistä kahdesta saksattaresta valinta on helppo: VW Variant.\nJaa että tiukka budjetti? No, köyhän ei kannata huonoa ostaa, joten auton pitää olla japanilainen. Se näet toimii eikä ole jatkuvasti kalliisti korjattavana, kuten VW tai Opel, Fordista nyt puhumattakaan.\nKauankohan Tuomas mahtaa käyttää aikaa noiden viestiensä kirjoitteluun? Ihan oli pakko vilkaista, niin mies on kirjoittanut palstalle jo 16.2.2005 mennessä 2746 viestiä, joka on 15,22 % kaikista viesteistä. (!)\nJos viestin kirjoittamiseen kuluu 2 minuuttia, on Tuomas käyttänyt tälle palstalle kirjoitteluun lähes neljä päivää elämästään. Lukemiseen varmaan tuplasti.\nEi kyllä 19-v. yo-merkonomille työtarjouksia satele, jos sama meiniki jatkuu työpaikalla. Varsinkin, kun suurin osa jutuista on järjetöntä jorinaa.\nEi ollut tarkoitus hyökätä, mutta kuitenkin..\n[Vito muokkasi tätä viestiä 16.02.2005 klo 17:34]\nEnpä sanoisi, että tähän threadiin kirjoitetut tekstit olisivat ihan turhia, kyllähän niissä informaatiota on. Tosin Hesarin vikalistoja voi kai katsella suoraan Hesarin sivuiltakin?\n16.02.2005 klo 20:49 Jeppe Niilonpoika kirjoitti\nAjattelin vaan että ei kaikki osaa etsiä niitä vikatilastoja. En itsekkään tiennyt niistä mitään kunnes jostain niistä Hesarin tilastoista luin täältä.\n[Tuomas muokkasi tätä viestiä 17.02.2005 klo 13:49]\n16.02.2005 klo 17:28 Vito kirjoitti\nTiesitkö että koulussa välitunnit ja vapaatunteja sitten on muutenkin vapaa-aikaa? Kyllä minä olen työpaikoissa menestynyt jos työtodistuksiini ja muihin on luottamista.\nNäistä mitä Opelista kirjoitintietoja niin mielestäni se oli varsin asiallista tekstiä. Ei ainakaan mitään turhaa.\n[Tuomas muokkasi tätä viestiä 17.02.2005 klo 12:11]\nKiitoksia paljon kaikille kommenteista! Kaikki ovat erittäin tarpeellisia. Jos jollakin on lisää käyttö kokemuksia lukisin niitä vielä lisääkin.\n[vempura muokkasi tätä viestiä 17.02.2005 klo 12:47]\nOmistin vm 00 Astra 2,0 di sedan , joka pelasi mielestäni ihan hyvin ajettuani sillä 153000 km. Autoon uusittiin: Ilmamassa-anturi, lämmönsäätöventtiili, päivävalorele, hehkutulpat ja polttoaineletkut suuttimien väliin.\nAuto vaihdettiin vain korkean dieselveron takia ja koska ajokilometrit vähenivät huomattavasti.\nTämän auton kannattaisi hankkia, jos haluaisi luotettavaa ja "pikkuruokaista" käyttöautoa.\nAuto on myynnissä Vehon vaihtoautoliikkeessä.\nAstroja 99-> voi suositella, hinta-laatusuhteeltaan erinomaisia käytettyinä. Eivät ruostu ja tekniikka on luotettavaa. 60tkm/4vuoden nokkahihnan vaihtoväli miinuksena. Halvimpia alkaa saada jo alta kymppitonnilla.\nEn suosittelisi noita vanhempia Astroja (ennen 9 , ruoste raiskaa ja muitakin ongelmia esiintyy riittävästi.\n19.02.2005 klo 21:03 Bertone kirjoitti\nTäytyy sanoa että valitettavasti olet oikeassa vanhoissa Astroissa on paljon vikoja. No, meidän yksilössä on ollut ns.normaali määrä vikoja, mutta ruostetta on tulossa, tai sitä on jo hieman vaikka vuosimalli on -95.\nItellä on -97 farkku astra.. ajettu 141300km\n1.6i 16v 100hp 150nm\nHyvät tilat. peräkontti min 500l. Etutilat hyvät ja taaksekkin mahtuu.\nHyvä ajaa ja hiljanen.. peräkontista tulee vaimeata nastojen ropinaa mut se on normaalia.\nVakaa ajaa eikä kallistele reippaassakaan ajossa pahasti. vakio alusta!\n2* airbac, abs, sähkö lasit ja peilit lämmityksellä, ilmastointi, sävylasit, täysi kangasverhoilu, takaniskatuet\nsekä ajonesto joka tuli pakolliseksi -95 eikä -98 niinku tuomas sanoi\nEi ole ollut yhtään "hesarin vikalistassa" ollutta vikaa!\nMatka-ajossa pääsee alle 6l kulutuksella..\nLyhyet valot on erinomaiset mutta lisäpitkän tarvii keulalle\nTalvella tarkenee eikä tarvi laittaa koko kerrastoa päälle.. vaatetta saa vähentää jos pitää koko ajan säätimet kaakossa!\nOmien kokemuksien pohjalta suosittelen! Toinen opel menossa.\nEilen oli paavalin kirkon kohdalla suojatielle työnnetty astraali mikä tullut en tiedä,mutta tuskin se siinä parkissa oli ja malli oli tuo toiseksi uusin.\nJa näinpä tässä eräs päivä myös astraalin joka meni eteenpäin mutta takavalot näytti että olis peruuttamassa\n23.02.2005 klo 23:07 Astraali kirjoitti\nMeidän Astra on -95 ja ajonestoa ei ole. Mitä vikoja sinun Astrassasi on ollut?\nTuo missä mainitaan että -98 tuli ajonesto, niin se teksti osa oli minun kaverini kertomaan. Minun oli se ensimmäinen koeajoteksti.\ntähän mennessä ei yhtään mitään vikaa!!\nEn muista että tuliko se ajonesto pakko heti vuoden -95 alusta voimaan.. Saattaahan niitä olla ilmankin ajonestoa jos vaikka auto on -94 mallia mutta tekisteröity vasta -95.\nAjonesto siruhan on rakennettu sinne avaimen sisään joten vieraalla/uudella avaimella auto ei käynnisty vaan se pitää koodata että "auto" tunnistaa sen omaksi\nNo sehän kumma astra on 10 vuotta ja ei mitään vikaa.\nHätyyttelis varmaan tilastoja sun muita, mutta miksiköhän ei\n24.02.2005 klo 23:30 Astraali kirjoitti\nTosi hyvin jos vikoja ei ollut, ainakin Astraksi jos ei muuten. Mun täytyy varmistaa vielä tuo ajonesto, olet kumminkin oikeassa.\nEi se oo oireillu edellisen omistajan aikanakaan mitä sillon ostaessani soittelin.. Ainut remppa oli ollu jakopäänremmin vaihdot 60 00km välein\nToivottavasti minun aikana siihen ei tule vikaa.. Hyvinhän tuo on pelannut -28 asteen pakkasillakin!\nPysyy jopa kaikki lasit sulana jos pitää puhallinta täysillä\n02.03.2005 klo 18:34 Astraali kirjoitti\nNo hienoa, sinulla on hyvä yksilö. Tosin meidänkin Astra toimii loistavasti talvellakin tosin lämmityslaite saisi olla nopeampi ja tehokkaampi.\nAinut remppa oli ollu jakopäänremmin vaihdot 60 00km välein\nOlen itse harkinnut Astraa yhtenä vaihtoehtona mutta nyt pani miettimään, kun kaverin 1.8 Astrasta napsahti motarilla jakopäänremmi poikki. Hihnalla oli ajettu 1,5 vuotta, 21 tkm.\nsitä vikaa on ollut valitettavasti astroissa.. 16 venasessa menee kone remonttiin mut 8 venasessa merkit kohilleen ja uusi remmi..\nToisilta katkee remmi ja toisilta ei.. mikälie syynä!?\nKaikkia osia ei ole vaihdettu remmin vaihdon yhteydessä vaiko moottorin rääkkääminen?\nNoin tuoreesta tapauksesta hihnan vaihtanut liike korvaa kyllä!\nLiikkeen vaihtamalle hihnalle on 2v takuu..\nItsellä oli VW golf 1.4 16V Comfortline IV-kori vm2001 ja siinä olleita vikoja (uutena ostettu): Kuljettajan penkissä repeämä tehtaalta tullessa, takajarrut jumitti (tosin noita vikoja ollu myös muissa merkeissä, tyhjäkäynnillä esiintyi välillä huojuntaa ja käymistä suurilla kierroksilla. Oven lukkosylinteri rikki 3 krt:taa, oikeanpuoleisen ikkunan sähkömoottori petti (tyyppivika 2001-2002 malleissa), oven tiiviste rupesi fuskaamaan, vesipumppu hajosi 60 000 km:ssa (tyyppivika) ja samalla rikkoi jakohihnan hihnapyörän, huohotinputki meni jäihin ja pullautti öljyt pihalle, takalasi pyyhintä korjattiin myös useita kertoja koska pissapojan letku pääsi vähänväliä irti (valmistusvika: letku liian lyhyt ja kiinnitys huono). Nyt alla Golf V 1.6 8V trendline ja ei vielä ainakaan 13.000 km ajettuani mitään ongelmia. Edellisessä sen sijaan vikoja alkoi olla heti ensi kilometreistä lähtien. Tosin noi ei kumpikaan farkkuja mutta osittain samoja vikoja ollut muissakin korimalleissa ja muidenkin moottorien yhteydessä.\nItselläni ole joskus myös 1995 mallin Astra 1.8 16v Gls hacthback jonka ostin käytettynä vuonna 1997 (oli ajettu noin 57.000 km). Siinä oli seuraavia vikoja: lähes joka viikko paloi lamppu joko edestä tai takaa tai sitten useampi lamppu kerralla, myös kosketushäiriöitä esiintyi ajoittain. Latauksen säädin vaihdettiin eikä se auttanut asiaan yhtään mitään, pakoputken takapönttö petti vähän yli 60.000 km, kun Golfilla ajoin 115000 km ja tuskin sitä on vieläkään tarvinnut siihen vaihtaa, Astrassa meni jarrupaloja 30.000 km:n välein kun Golfissa vaihdatin ekat jarrupalat 80.000 km:ssä, Astrassa termostaatti/lämpötilan anturi petti pari kertaa, puhallin piti usein vikinää kolmosnopeudella ja takajarrut oli lähes aina jumissa/ruosteessa\nNo joo.. On "vikoja" joita ei voi laskea auton viaksi. Nimittäin kuluvat osat!\nNiinkuin jarrupalat! palojen koko ja paksuus vaihtelee eri merkkien välillä todella paljon! Ja eri merkkisten palojen välillä on eroja. ks. uusin tm!\nViisaat on on joskus sanoneet että suomen talvessa levyjarrut on kaikista huonoimmat jarrut takana!\nVähän käytössä jolloin ruostuu/jumittuu helposti sekä suola pääsee "avonaiseen" jarrujärjestelmään!\nSuositus oli että kerran viikossa tehokas lukkojarrutus että takapyörätkin lukittuu!\nTällöin varmistetaan että osat saavat tarpeeksi tekemistä ja toimivat\nPakoputki kuluu kaupunkioloissa kaikkein nopeiten.. toistuvia käynnistuksiä..paljon pätkö ajoa jolloin putkisto ei lämpene tarpeeksi ja sinne kerääntynyt kosteus ei kerkee hauhtua!\nSilloin kun asuin maalla autossani oli ollut 5v pakoputki ja kun muutin kaupunkiin 2v ja kaksi takapönttöä!! vikako? ehei!\nNo millä selitätte ton että Astrassa kului lamppuja säkkikaupalla ja mikään ei poistanut ongelmaa. joka kuukaus sai ostaa valoja jonnekin ja latauksen säätimen uusiminen ei auttanut mitää ja koketushäikköjä oli vähänväliä esim takavalot hävis kokonaan joskus jopa monta kertaa päivässä sai umpioita koputella. vaikka golfissa oli jarrut takaa jumissa välillä niin astrassa ne oli myös kunnolla ruosteessa. ja mitä paloihin tulee niin kai astran alkuperäiset palat on huonommat palat kuin golfin alkuperäiset jos ne ei kestäneet ollenkaan niin kauan kuin VW:n. Ja sekä Golfilla että Astralla ajoin enemmän kaupungissa kun maantiellä mutta golfissa oli kestävämpi pakoputkisto sille ei mahda mitään.\nPuhaltimen vikinää ei saatu myöskään millään astrasta poistettua vaan aina kun oli vähän pakkasta niin kolmosasennolla alkoi vikinä, huollossa kokeiltiin vaikka mitä konsteja tai niin ainakin sanoivat.\n08.03.2005 klo 07:55 jannu78 kirjoitti\nOpel Clubin sivujen mukaan homma hoituu voitelemalla puhaltimen laakeri aseöljyllä. Jos se ei auta, moottori vaihtoon.


Räsänen hallituksen alkoholilaista: Millä ihmeen perusteella te tätä kannatatte? | KD-Lehti\nSeuraava Kansanedustaja Sari Tanus haluaa anniskeluravintoloihin lisää alkoholittomia juomia Edellinen Etla ja VM: Talous kasvaa tänä vuonna rivakasti, sen jälkeen tahti hidastuu\nRäsänen hallituksen alkoholilaista: Millä ihmeen perusteella te tätä kannatatte?\n19.9.2017 klo 15:01 Politiikka Samuli Rissanen\nKristillisdemokraattien kansanedustaja Päivi Räsänen pääsi puhujalistan ensimmäiseen kattaukseen, kun eduskunta aloitti hallituksen kiistellyn alkoholilain käsittelyn eduskunnassa. Ajoissa puheenvuoronsa varannut Räsänen aikoo nokittaa hallituksen esityksen myös omalla lakialoitteella. (Kuva: Kristiina Kunnas)\nPäivi Räsäsen mukaan hallituksen alkoholilakiesityksen traagisimmat seuraukset ovat inhimilliset kustannukset. Alkoholikuolemat lisääntyisivät vuosittain 150:llä ja sairaalahoitojaksot 1500:lla. Poliiseja tarvittaisiin järjestysongelmien vuoksi lisää 170.\nKristillisdemokraattien kansanedustaja Päivi Räsänen pääsi puheenvuorolistalle ensimmäiseen kattaukseen, kun eduskunta aloitti hallituksen kiistellyn alkoholilain käsittelyn eduskunnassa.\nAjoissa puheenvuoronsa varannut Räsänen aikoo nokittaa hallituksen esityksen myös omalla lakialoitteella. Siinä hän ehdottaa, että alkoholilakia kiristettäisiin höllentämisen sijaan ja myös keskiolut siirrettäisiin Alkon myymälöihin.\nMillä ihmeellä te arvoisat edustajatoverit tätä esitystä kannatatte?\nRäsäsen mukaan jopa hallituksen esityksessä olevat perustelut ovat lain hyväksymistä vastaan.\n– Tämä on merkillinen paketti. 200 sivun esitys sisältää 60 sivua perusteluja sen puolesta, että tätä esitystä ei pitäisi säätää, Räsänen sanoo.\nAlkoholilakiesityksessä todetaan muun muassa, että koska uudistuksella lisätään alkoholin kokonaiskulutusta, niin myös sen vaikutukset kansanterveydelle ovat negatiivisia.\n– Millä ihmeellä te arvoisat edustajatoverit tätä esitystä kannatatte, Räsänen kysyy.\nHallituksen esityksen toteutuessa A-olut, lonkerot ja vahvemmat siiderit siirtyisivät Alkon 356 myymälästä 5500 kauppaan, kioskiin ja huoltamoille.\nEsitystä on perusteltu sillä, että näin saadaan lisää verotuloja, mutta alkoholihaittojen aiheuttama kustannusten lisäys olisi vähintään samaa luokkaa. Traagisimmat olisivat inhimilliset kustannukset.\n– Alkoholikuolemat lisääntyisivät vuosittain 150:llä ja sairaalahoitojaksot 1500:lla. Poliiseja tarvittaisiin lisää 170 henkilötyövuotta, Räsänen listaa.\nHän huomauttaa, että tälläkin hetkellä kustannuksia ja haittoja aiheuttavia riskitason juojia on puoli miljoonaa. Monet heistä pitävät itseään kohtuukäyttäjinä. Tämän lisäksi vähintään kerran kuukaudessa humalaan juovia on runsaat 600 000 – ja tämä ryhmä on vaarassa luisua riskikäyttäjiksi.\nHumalajuomisen riskeille altistuvia suomalaisia on siis noin 1,2 miljoonaa.\n– Vuodesta 2008 lähtien alkoholin kokonaiskulutus sekä haitat ja kuolleisuus ovat vähentyneet viiden perättäisen veronkorotuksen ja mainonnan rajoituksen ansiosta. Nyt ei pidä vaarantaa myönteistä kehityssuuntaa.\n”Eikö historiasta ole opittu mitään?\nEsimerkiksi keskioluen vapauttaminen vähittäismyyntiin 1969 ei vähentänyt väkevien juomista, millä sitä perusteltiin, vaan se lisäsi kokonaiskulutusta ja haittoja.\nKun Vanhasen hallitus vuonna 2003 päätti alentaa alkoholiveroa noin 30 prosenttia, esityksen perusteluissa arvioitiin alkoholikuolemien lisääntyvän 600:lla.\n– Ennuste valitettavasti toteutui, Räsänen muistuttaa.


WoWia ja teetä\nEilen laitettiin isän kaverin kanssa vähän tietokonetta ja asennettiin viimein Wow. Kaverit osti sen mulle joskus pari vuotta sitten etukäteissynttärilahjaksi ja vasta nyt pääsin pelaamaan.\nTeetä on myös kulunut melkoiset määrät. Viikko sitten mulla oli kait neljä tahi viis paketillista teetä, nyt on enää kaksi vajaata. Huomenna pitää koittaa käydä kaupassa ostamassa lisää tai miulla menee järki.\nEdit. Hyvää nimipäivää Minä \_o/\nNyt sitten minäkin rekisteröidyin. Ei siinä juueitä vatvoessa mennytkään kuin... Monta kuukautta. Vaikeampaa mun oli tänne tulla kuin kertoa kertoa vanhemmille ettei niitä lapsenlapsia välttämättä tule :D\nMut nyt ei ajatus kulje tän enempää, ainakaan julkaisu kelpoisessa muodossa, joten eka bloggaus jää vähän lyhyeksi.


Evästeasetukset - Alva Hyvinvointi\nAlva Hyvinvointi Oy noudattaa toiminnassaan hyviä tietosuojakäytäntöjä ja täyttää yleisen tietosuoja-asetuksen (GDPR) vaatimukset.\nAlva Hyvinvointi Oy ja sen Alva Hyvinvointi Oy:n tytäryhtiöt käsittelevät asiakkaiden henkilötietoja huolellisesti pitäen huolta vastuullisena sosiaalialan toimijana tietosuojaan liittyvistä velvollisuuksistaan. Noudatamme toiminnassamme EU:n yleistä tietosuoja-asetusta, voimassaolevaa lainsäädäntöä sekä viranomaisten ohjeistuksia henkilötietojen käsittelystä. Lisäksi kiinnitämme erityistä huomiota henkilötietojen huolelliseen ja tietoturvalliseen käsittelyyn sekä noudatamme ja kehitämme toimialan yleisiä hyviä tietosuojakäytäntöjä.\nAlva Hyvinvointi Oy:ssä henkilötietoja käsittelevät vain henkilöt, joilla on niiden käsittelyyn oikeus ja työtehtävät tätä edellyttävät.\nAlva Hyvinvointi Oy ei luovuta tietojasi edelleen kolmansille osapuolille lukuun ottamatta rekisteröidyn oman suostumuksen tai lainsäädännön perusteella. Käyttäessämme palveluissamme yhteistyökumppaneita, vastaamme myös heidän toiminnastaan yleisen tietosuoja-asetuksen mukaisesti.\nAlva Hyvinvointi Oy:n toimittajien ja muiden ulkopuolisten tahojen tulee myös sitoutua noudattamaan lainsäädäntöä, tätä tietosuoja- ja tietoturvapolitiikkaa sekä tietosuojaa ja -turvaa koskevia ohjeita ehtona tehtäviensä mukaiselle pääsylle Alva Hyvinvoinnin tietojärjestelmiin ja niiden tietoaineistoihin. Alva Hyvinvoinnin toimiessa rekisterinpitäjänä edellytetään toimittajilta erillisen henkilötietojen käsittelyä koskevan sopimuksen (tai liitteen) allekirjoitusta. Yksittäisiltä tietoja käsitteleviltä henkilöiltä edellytetään tietosuojasitoumuksen allekirjoitus. Alva Hyvinvoinnin toimiessa henkilötietojen käsittelijänä solmitaan erillinen sopimus henkilötietojen käsittelystä.\nKaikissa henkilötietojen käsittelyyn liittyvissä kysymyksissä ja omien oikeuksien käyttämiseen liittyvissä tilanteissa rekisteröity voi olla yhteydessä meihin sähköpostilla riina.helenius@alvahyvinvointi.fi tai postitse osoitteeseen Alva Hyvinvointi Oy, Neptunuksentie 4, 01480 Vantaa.\nArvostusta ei tarvitse ansaita


Maailman ihanin mies Benedict Cumberbatch – siis kuka? | Me Naiset\nTässä hän on. Benedict Cumberbatch on muuten sinkku. Kuva Shutterstock\nOuto komeus ja puheääni. Näillä Benedict Cumberbatch saa faniensa polvet veteläksi.\nIlta-Sanomat kertoi "maailman täydellisimmän miehen", kuten näyttelijä Benedict Cumberbatchia, 37, Nyt-liitteessä nimitettiin, laskeutuneen meidän tavallisten kuolevaisten suomalaisten keskuuteen viikonloppuna ja käyneen kahvilla Helsingissä. Jee! Mutta siis kuka, Bene-mikä? Ja pitäisikö sitä nyt fanittaa?\nMuun muassa Empire, Sun ja Glamour ovat valinneet Cumberbatchin vuoden seksikkäimpien miesten joukkoon – Sun jopa kahdesti peräkkäin. Suomalaisille brittinäyttelijä on tullut tunnetuksi Ylen Uusi Sherlock -sarjan kautta, mutta hän on näytellyt muuallakin, muun muassa Oscar-palkinnosta kisaavassa 12 Years A Slave -elokuvassa.\nCumberbatchille on muodostunut kansainvälinen fanikerho. Miestä ihannoidaan ja pidetään unelmien vävynä, mutta miksi? Jos miettii, että miehen ansioluettelo on kansainvälisten huippuelokuvien ja -sarjojen suhteen vielä melko lyhyt, hän on niittänyt melkoista mainetta. Kysyimme aikuisilta Benedict-faneilta, mikä hänessä vie jalat alta.\n– Helkkarin mielenkiintoinen kaikkien söpönaamaisten miesnäyttelijöiden joukossa. En voisi kuvitella ketään muuta uutena Sherlockina.\n– Koska se on leikkisä, älykäs ja tyylikäs. Ja puhe saa "sukat pyörimään jaloissa". Hymyilee julkean charmantisti!\n– Se on oudolla tavalla ihana. Ei mikään kiiltokuvamaisen komea, mutta merkillisen charmikas ja vetovoimainen, hauskakin. En ole ajatellut tykkääväni siitä niin paljoa, mutta sitten kun luin, että se on Helsingissä, sain kunnon "fanityttökohtauksen".\n– Perinteisen komea mies ei vetoa, mutta Benedict on sopivasti kummallisen näköinen. Hurrr, Benedictin tummat kiharat heilahtelevat, kun hän soittaa tunteikkaasti viulua Uudessa Sherlockissa. Ja se syvä ääni ja brittiaksentti!\nMinikyselystä voi siis päätellä, että Benedictin fanit arvostavat näitä: erikoinen ulkonäkö ja ääni.\nLue lisää näyttelijästä Nytin sivuilta.\nNäissä Benedict Cumberbatch nähdään:\nHobitti-elokuvassa vähempikin olisi riittänyt\nPappi lukkari talonpoika vakooja – viiden tähden elokuva


päivän paras sananvalinta -blogit - Sivu 1 - Blogivirta.fi\nHae uutisista sanalle päivän paras sananvalinta\nSí Moda\t- 27.05.2018 14:31\nTämä on ollut hieman poikkeuksellinen viikko, varsinkin töiden osalta. Vain murto-osan työajasta olen ehtinyt keskittyä blogiin, sillä loppuaika on mennyt muissa puuhissa. Se on toisaalta ollut ihanaa vaihtelua, mutta toisaalta taas hieman harmittanut postaustahdin hiipuessa olemattomiin. Olen kuitenkin saanut tällä viikolla niin paljon aikaiseksi ja oppinut uutta, että näin viikon päätteeksi ei voi olla kuin tyytyväinen. Päätin jo muutama kuukausi… The post Paras tapa opetella...\nSara Parikka\t- 17.12.2018 14:25\nMoi Artikkeli paras vuodenaika julkaistiin ensimmäisen kerran Sara Parikka .\nkiehkurakierre\t- 13.12.2018 09:30\nParas lahja - hoitolahjakortti!


Räppäri oli hakata turvamiehen kesken keikan – katso video – Stara\nRäppäri oli hakata turvamiehen kesken keikan – katso video\nViihdeuutiset 7.2.2014, 21:30 · Tim Isokivi\nNew Yorkista kotoisin oleva hiphop-artisti Action Bronson tunnetaan paitsi musiikkinsa vuoksi, myös ulkoisesta olemuksestaan. Ennen uraansa musiikin parissa kokkina työskennellyt mies ei nimittäin ole laihimmasta päästä, mitä räppäreihin tulee.\nAction Brosonilla on myös taipumus polttaa kannabissavukkeita esiintymislavalla. Tämä ei ole aina keikkajärjestäjien mieleen, ja nyt videolle on päätynyt räppärin ja turvamiehen välinen yhteenotto aiheen tiimoilta Yhdysvaltain Portlandissa.\nAction Bronson sytyttää videolla sätkän, jolloin turvamies hyökkää hänen kimppuunsa. Räppäri työntää miehen pois kovakouraisesti, jolloin keikka keskeytetään ja Bronson joutuu poistumaan lavalta.\nAmerikkalaisräppäri Action Bronsonilla on eurooppalaiset sukujuuret, sillä hänen isänsä on albanialainen. Ennen hiphop-uraansa 30-vuotias tähti on toiminut gourmet-kokkina. Action Bronson on vieraillut Suomessa kahdesti, viimeksi kesällä 2013 järjestyillä Hustle HKI -festivaaleilla.


Miten lääketutkimuksissa huijataan ja miten masennuksesta leivottiin kaikkien aikojen bisnes\nDeborah Cohen, kuvakaappaus Too Much Medicine\nLokakuun Liike suosittelee lukijoitaan tutustumaan 15-17.8. Helsingissä pidettävän lääketieteen ylidiagnosointia ja - hoitoa käsittelevän Too Much Medicine- Symposiumin tausta-artikkeleihin, sillä ne liittyvät olennaisesti lastensuojelun väärinkäytöksiin.\nLastensuojelujärjestöillä, -tutkijoilla,- työntekijöillä ja - yrityksillä on usein kiinteät yhteydet lääketeollisuuteen ja psykiatriaan. Lääkkeitä ja rokotteita on ollut tapana testata ensi- ja lastenkotien lapsilla.\nNuorten Ystävillä oli pitkään yhteys lääkejätti Lillyyn ja Save the Children (Pelastakaa Lapset )- järjestön yhteistyökumppani ja THL:n suurin yksityinen rahoittaja on lääkejätti GlaxoSmithKline (GSK), joka rokotti 1930- luvulla salaa jopa 2000 ensi- ja lastenkotien lasta.\nMonissa nykyisissä lastensuojelututkimuksissa on kiinnitetty huomiota huostaanotettujen lasten turhaan ja runsaaseen lääkitykseen, jolla korvataan muun hoidon puutteita.\nLääkärilehden mukaan myös suomalaislapsilla on yhä enemmän psykoosilääkitystä. Päivi Santalahti ja Andre Sourander (Onko lasten psykiatrinen sairastavuus lisääntynyt?, Duodecim 13/2008, s. 1499-1506) toteavat lääkehoidon määrän lisääntymisen heijastavan selkeästi hoitokulttuurin eikä psyykkisten oireiden määrän muutosta. Kirjoittajat tuovat esiin myös sen mielenkiintoisen seikan, että Suomessa on kansainvälisesti katsottuna paljon lastenpsykiatreja suhteessa väkilukuun.\nSouranderin mukaan ministeriö rahoittaa lasten mielenterveystyötä kehittäviä hankkeita, joista puuttuu vaikuttavuuden seuranta. Tieteellisen tutkimuksen liittäminen hankkeisiin on hänen mukaansa jopa kielletty.\nBritish Medical Journal on maailman ainoa lääketieteellinen julkaisusarja, jossa tehdään tutkivaa journalismia. Sen tähtitoimittaja, palkintoja niittänyt Deborah Cohen on keskeinen henkilö influenssalääke Tamiflun epäselvyyksien paljastamisessa.\nJani Kaaron mukaan Tamiflu saatiin näyttämään tehokkaalta, koska sen markkinoille tuonut lääkeyhtiö Roche ei antanut kaikkia tuloksia julkisuuteen. Hallitukset ja heidän lääketieteelliset asiantuntijansa eivät tienneet asiasta, ja lääkettä hamstrattiin miljardien arvosta.\nLoppujen lopuksi influenssalääkkeestä todettiin olevan enemmän haittaa kuin hyötyä. Sen todettiin muun muassa aiheuttavan osalle potilaista pahoja vatsavaivoja. Influenssaa se lyhensi puolella vuorokaudella.\nLääketiedettä opiskellut Cohen kirjoitti aiheesta kattavia paljastavia raportteja arvostettuun British Medical Journal-tiedelehteen. Niiden ansiosta lääkärit Britanniassa eivät juuri Tamifluta potilaille määrää.\nSuomessa edes viranomaiset eivät kyseenalaistaneet lääkkeen tehoa ja iso osa lääkäreistä määrää sitä edelleen.\nCohen on paljastanut useita muitakin lääkeyhtiöiden kyseenalaisia väitteitä, joilla on edistetty lääkkeiden myyntiä esim. varfariinin korvanneen verenohennuslääke dabigatraanin valheellisen markkinoinnin seurantaa tarvitsemattomana lääkkeenä.\nPotilasmäärien kasvaessa dabigatraanin käyttäjiltä alettiin raportoida vakavia sisäisiä verenvuotoja ja niihin liittyviä kuolemia. Cohenin selvitystyö viittaa vahvasti siihen, että Boehringer Ingelheim tiesi dabigatraanin ongelmista mutta piti tiedot itsellään voidakseen markkinoida dabigatraania lääkkeenä, joka ei vaadi laboratorioseurantaa.\nSeuraavana Cohen paljasti, että Bayerin ja Janssenin kehittämän verenohennuslääke rivaroksabaanin hyvät tulokset johtuivat mittausvirheestä. Cohen onnistui osoittamaan, että tutkimuksen tehneellä Janssenilla tiedettiin INR-mittalaitteen olevan epäluotettava. Yhtiö päätti silti jatkaa tutkimusta, eikä paljastanut tietoaan Bayerille eikä Yhdysvaltain lääkeviranomaisille – ennen kuin lääke oli saanut myyntiluvan.\nYksi Cohenin isoista paljastuksista liittyi lääketieteellisten laitteiden ja tekonivelten laillistamisen hakuprosessiin. Cohen ja hänen toimittajakollegansa testasivat saisivatko he markkinoille tekaistun tekonivelen. Keksityn yrityksen markkinoimassa valetuotteessa oli räikeitä puutteita mm. vaara raskasmetallien irtoamiseen. Samaan aikaan potilailta eri maissa poistettiin oikeita huonolaatuisia tekoniveliä.\nYllättäen keksitylle ja huonolaatuiselle tekonivelelle ei ollut mitään ongelmaa saada CE-merkintää useammaltakin organisaatiolta.\nCohenin tuorein tutkimus kertoo, miten Oxfordin yliopiston tutkijat päättivät aloittaa uuden tuberkuloosirokotteensa ihmiskokeet Etelä- Afrikassa, vaikka eläinkokeissa rokotetta saaneista kuudesta apinasta kuoli viisi.\nRokotetutkimukselle saatiin lupa näyttämällä viranomaisille vain valikoituja tutkimustuloksia. Muut tulokset, kuten apinatutkimusta koskevat, annettiin julkisuuteen vähin äänin vasta kun tutkimus eteläafrikkalaisilla lapsilla oli jo hyvässä vauhdissa. Puutteellisesta näytöstä huolimatta rokotetta annettiin lähes 3000 vauvalle Etelä- Afrikassa.\nLue Jani Kaaron koko juttu:\nLisa Cosgrove, kuvakaappaus Too Much Medicine\nMiten masennuksesta leivottiin kaikkien aikojen bisnes?\nJani Kaaro kertoo kuinka Massachusettsin yliopiston psykologian professori Lisa Cosgroven ja mielenterveysbisnestä kritisoivia kirjoja kirjoittaneen tietokirjalija Robert Whitakerin omaksuma institutionaalisen korruption näkökulma tarkoittaa sen analysoimista, ovatko ulkopuoliset vaikutustaloudet (engl. economies of influence) vaikuttaneet psykiatrikunnan kykyyn edistää kahta tärkeintä alkuperäistä tavoitettaan – potilaiden etua ja tieteellistä totuutta.\nErityisen kritiikin kohteena on Yhdysvaltain Psykiatriyhdistys, vaikutusvaltainen American Psychiatric Association (APA).\nMasennuksen serotoniiniteoriaa ei ole todistettu oikeaksi\n"Käsitys, jonka mukaan monet mielenterveyden häiriöt saattaisivat johtua aivojen kemiallisesta epätasapainosta aktivoitui 1950-luvulla ensimmäisen antipsykoottisen lääkkeen, klooripromatsiinin myötä ja johti spekulaatioihin serotoniinivajeesta masennuksen syynä.\nYleiseen tietoisuuteen masennuksen kemiallisen epätasapainon teoria alkoi murtautua Yhdysvalloissa 1980-luvun alussa, kun DSM-III, uusi versio amerikkalaisesta mielenterveyden häiriöiden luokitusjärjestelmästä, julkaistiin. Lääkeyhtiöiden mainoskampanjoissa korostettiin niin ikään masennuksen monoamiiniteoriaa –serotoniini kuuluu monoamiineiksi kutsuttuun välittäjäaineryhmään – jonka mukaan masennus voisi johtua välittäjäaineiden epätasapainosta aivoissa.\nMyös Yhdysvaltain Psykiatriyhdistys APA kampanjoi teorian puolesta. Suurelle yleisölle kerrottiin, että mielenterveysongelmat olivat “todellisia sairauksia”. Kahden vuosikymmenen aktiivisen mediahuomion ja kampanjoinnin jälkeen viesti alkoi mennä perille. APA:n kyselytutkimuksessa vuonna 2005 todettiin, että 75 prosenttia amerikkalaisista uskoi, että mielenterveyden häiriöt johtuvat kemiallisesta epätasapainosta aivoissa. Tämä oli APA:n puheenjohtajan Steven Sharfsteinin mukaan “hyvä uutinen”.\nPsykiatrit lähtivät innolla mukaan lääkekehitykseen, ja APA tiivisti yhteistyötään lääkeyhtiöiden kanssa- tietämättä oliko kemiallisen epätasapainon teoria totta.\nVuonna 1999, yli 30 vuoden uutteran yrityksen jälkeen, APA:n omassa psykiatrian oppikirjassa todettiin, että monoamiiniteorialle serotoniinivajeen ja masennuksen yhteydestä ei ole löydetty tieteellistä vahvistusta. 2000-luvulle tultaessa yhä useammat tutkijat totesivat myös julkisuudessa, että tarina, jonka suuri yleisö oli kuullut jo monen vuosikymmenen ajan, ei pitänyt tieteellisesti paikkaansa.\nParoksetiinin haittavaikutukset lapsille ovat merkittäviä\nGlaxoSmithKlinen (GSK) mielialalääkettä paroksetiinia koskevat suotuisat tulokset julkaistiin Journal of the American Academy of Child and Adolescent Psychiatry -sarjassa vuonna 2001. Pian tutkimuksen julkaisemisen jälkeen myyntiluvut lähtivät nousuun. Paroksetiinista tuli yksi maailman myydyimmistä mielialalääkkeistä. Yksi syy tähän oli se, että lääke vaikutti soveltuvan lapsille ja nuorille.\nKun riippumattomat tutkijat pyysivät nähtäväkseen koko aineiston, GSK (GlaxoSmithKline) kieltäytyi luovuttamasta sitä. Kesti neljätoista vuotta ennen kuin lääkeyhtiö suostui avaamaan aineistonsa, ja silloinkin se teki sen vaikeimman kautta. Kun riippumattomat tutkijat analysoivat kaiken aineiston uudelleen, paroksetiinista paljastui täysin toisenlainen kuva kuin alkuperäisessä artikkelissa. Ensinnäkään lääke ei lievittänyt masennusta kliinisesti merkittävällä tavalla lumelääkettä paremmin. Toiseksi haittavaikutusten raportointia oli manipuloitu siten, että lääke vaikutti turvallisemmalta kuin se todellisuudessa oli. Kolmanneksi uudelleenanalyysissa paljastui, että lääkkeen haittavaikutukset lapsille ja nuorille olivat kliinisesti merkittävät.\nPsykiatriyhdistys APA on edistänyt enemmän lääketeollisuuden kuin potilaiden etuja\nOlisiko meillä tällaista masennusepidemiaa, jos siihen ei ensin olisi keksitty lääkettä ?\nOnko sairauksia markkinoitu lääkkeiden kylkiäisenä niin massiivisesti, että sillä on ollut oma itsenäinen vaikutuksensa siihen, miten ihmiset tulkitsevat omaa ja läheistensä käyttäytymistä? Kaaro kysyy.\nCosgrove ja Whitaker tulevat teoksessaan hätkähdyttävään lopputulokseen: heidän mukaansa APA (American Psychiatric Association) on taloudellisten riippuvuussuhteidensa ja omien ammattikuntaintressiensä vuoksi edistänyt enemmän lääketeollisuuden kuin potilaidensa etuja.\nPotilaiden etu olisi silti kiistatta ollut kuulla, miten epäsuoraa ja kiistanalaista kemiallisiin epätasapainotiloihin liittyvä tieteellinen näyttö oli ja miten verrattain heikko mielialalääkkeiden vaikutus masennuksen hoidossa on. Jos APA olisi ajatellut ensisijaisesti potilaitaan, se ei olisi toiminut kuin lääketeollisuuden PR-osasto, vaan vaatinut lääketutkimukseen läpinäkyvyyttä ja vahvempaa näyttöä lääkkeiden vaikuttavuudesta.\nWhitaker uskoo, että yhteinen maaperä psykiatrian ja psykiatriaa vastustavien liikkeiden välillä voisi löytyä brittiläisten psykiatrien aloittamasta kriittisen psykiatrian liikkeestä, jossa psykiatrit koettavat muuttaa psykiatriaa sisältäpäin. Iso-Britanniassa toimivan Critical Psychiatry Network -verkoston psykiatrit ovat uskaltaneet kyseenalaistaa DSM:n pätevyyden ja tutkia kriittisesti lääkkeiden todellista vaikuttavuutta psykiatrisessa hoidossa".\nMad in America- nettisivu


Kommentti: Kokaiininkäryä ja viestintäongelmia | Futis | Faneille.com\n21.10.2016 Mikko Sergejeff\nEnnen surullista Islanti-ottelua jysähti pommi, jonka vaikutus laimeni heti skandaalinkäryisen ottelun lopun jälkeen. Suomen ehdoton ykköspelaaja Roman Eremenko ei saanut otteluun pelilupaa, mutta tilannetta ei kommentoitu sen tarkemmin Myöhemmin UEFA tiedotti asettaneensa Eremenkon määräaikaiseen 30 päivän pelikieltoon. Lisää vettä huhumyllyyn saatiin viime viikolla, kun kerrottiin ettei Eremenkolla ole lupaa osallistua edes seuran harjoituksiin.\nTiedottaminen asian ympärillä on ollut suorastaan surkuhupaisan onnetonta. Vastuuta on siirretty maajoukkueen, TsSKA Moskovan ja UEFA:n välillä. Eremenko on itse kommentoinut vain, että ei voi sanoa mitään. Ainoa suora kommentti on saatu Romanin agentilta Marcu Trabuccilta, joka totesi Sovsportin haastattelussa, että Eremenko ei olisi käyttänyt mitään suoritusta parantavia aineita. Epäiltiin myös, että pelikiellon taustalla voisi Eremenkon entinen seura Rubin Kazan. Suomalainen purki sopimuksensa Rubinin kanssa vuonna 2014 ja siirtyi Moskovaan, mikä aiheutti närää Rubinin päässä. Seuran tiedottaja kuitenkin totesti Sport-Expressenin haastattelussa, että Rubinilla ei ole asian kanssa mitään tekemistä.\nViime aikoina huhuissa on pyörinyt epäilyt muun muassa kokaanin käytöstä. Vastaavan kaltaisia pelikieltoja on aiemmin jaettu myös esimerkiksi kun on ollut epäilyjä ottelumanipulaatioiden suhteen. Näitäkään vaihtoehtoja kukaan ei tietysti toivoisi, mutta käynnissä oleva tilanne mahdollistaa villitkin spekulaatiot. Jossain vaiheessa venäläismediat epäilivät jopa nuuskaa pelikiellon syyksi.\nTilanne ei ole kenellekään suotuisa. Epätietoisuus saa ihmiset kehittelemään mitä villeimpiä salaliittoteorioita. Salaperäisyys eri tahojen toimesta ruokkii epäilyjä entisestään.\nOli Eremenkon pannan syy mikä tahansa, niin varsinainen ongelma on syntynyt viestinnästä tai pikemminkin sen puutteesta. Avoimuudella ja suoralla puheella vältyttäisiin arvailuilta ja salaliittoteorioilta. Nyt jokainen taho on vuorotellen selitellyt käsien olevan sidotut tiedottamisen suhteen ja että syytä ei saa paljastaa. Tieto tulee joka tapauksessa julki, niin miksi syytä ei ole voitu kertoa julkisuuteen? Toki kyseessä on vasta epäilyt, mutta avoimet kortit rauhoittaisivat tilannetta huomattavasti.\nOnneksi 30 päivää sanktion julkistamisen alkamisajasta on pian takana, jolloin toivottavasti saamme luotettavaa lisätietoa todellisista syistä. Ennen sitä on kuitenkin tyytyminen spekulatiivisiin lähteisiin ja todelliseen mutuiluun.\nFutis Mestarien liiga MM-futisfeaturedHuuhkajatjalkapalloroman eremenko


No mitäs sieltä purkista löytyykään? - Sartsan soolosilmukat - Vuodatus.net -\nVähän on taas aikaa vierähtäny. Olen ollu nyt enemmänkin pihahommissa, haravoinu yms. Käänsin jopa vanhan mansikkamaan nurinniskoin. Lisäksi meillä on vietetty Nekun synttäreitä ja muutakin menoa on ollu ihan riittämiin.\nHuomenna ois nimipäiväkekkerit. Jotain viemisiä piti keksiä ja nämä tässä on nyt lähössä.\nTässä nää nyt ensin kököttää ihan vaan näin. Seuraavassa kuvassa selviää, mitä sieltä purkista löytyykään.\nKoukku onkin itse asiassa kirjanmerkki. Koostuu koukusta, vaijerista, tulppaanihelmestä, siipihelmestä ja pyöreästä helmestä, sekä lukkohelmestä. Väri on niin hempeen vaaleenpunanen, että se ei taida tässä näkyä.\nPurkki. Se se on vasta nyt saanu sisukset. Ostin sen jo kauan sitte ja minulla on toinenkin oottamassa. Molemmat kirppikseltä löytyneitä kannellisia mukeja. Leikkasin kankaasta pyörylän, laitoin keskelle täytettä ja ompelin käsin koko komeudesta pallukan. Sen liimasin kuumaliimalla mukin pohjaan ja voilá; tässä meillä on siisti neulatyyny! Ajatus lähti siitä, että minulla on aina neulatyyny "käsillä" ja se on ihan hirmu rötjäkkeen näkönen. Niinpä näin jossain blogissa kauan sitte (minulla tää juttu hautui kuukausia :D ) neulatyynypurkin. Tässä on nyt minun sovellukseni.\nLähettänyt: Sartsa - 25.4.2011 klo 22.29


KuPS - KTP 15.8 klo 18:30 @ Väre Areena - FutisForum2\n27.09.2021 klo 06:32:21\nFutisForum2 > Suomi > Liiga > Otteluseuranta > Aihe: KuPS - KTP 15.8 klo 18:30 @ Väre Areena\nKirjoittaja Aihe: KuPS - KTP 15.8 klo 18:30 @ Väre Areena (Luettu 11525 kertaa)\nKuPS - KTP 15.8 klo 18:30 @ Väre Areena\n: 14.08.2021 klo 22:03:58\n12. KTP 5 0 2 3 3-9 2\nKuPSin ennakko: Katkaiseeko KuPS Kotkan siivet?\nKTP:n ennakko: KTP ei lähde Kuopioon vain pakittelemaan\n1: 1,22 X: 5,70 2: 13,00\nKeskustelu auki! Avauspohja kopioitu Härisonilta. Kolme pistettä jaossa.\nHuom! SUPERPELIPÄIVÄ! Kello 14 Kansallisen Liigan ottelu KuPS vs PK-35.\nPortit SUBWAY Kansallisen liigan otteluun avataan klo 13.00. Samaan kellonlyömään avautuu myös LähiTapiolan Partner's Pool teltta, jossa ruokailu hintaan 6e / hlö. KuPSin fanipisteellä edustusjoukkueiden pelaajia tavattavissa koko päivän ajan. Esittämällä miesten Veikkausliigan KuPS - KTP ottelulipun portilla pääset naisten KuPS - PK-35 otteluun veloituksetta sisään. Liput alkaen 5e / hlö ⚽\nSeuran omat juniorit KuPSin keltainen pelipaita päällä koko päivän ajaksi veloituksetta sisään, tunnusta väriä\n« Viimeksi muokattu: 15.08.2021 klo 10:51:08 kirjoittanut Apoc »\nVs: KuPS - KTP 15.8 klo 18:30 @ Väre Areena\nVastaus #1 : 15.08.2021 klo 08:29:32\nVastaus #2 : 15.08.2021 klo 09:16:04\nKettee debytoi? Pakkovoitto\nVastaus #3 : 15.08.2021 klo 09:25:12\nPS. Avausviestin kuntopuntarin lukemat voisi tarkastaa kuntoon.\nVastaus #4 : 15.08.2021 klo 10:06:20\nLaadukas ennakko savolaisilta. Tuossa muille liigajengeille mallia. Oli nähty jonkin verran vaivaa tuon tekemiseen.\nVastaus #5 : 15.08.2021 klo 10:17:06\nKiva ois nähdä kaikki uudet hankinnat kentällä tänään, pelilupien pitäisi ainakin olla kunnossa.\nVastaus #6 : 15.08.2021 klo 10:34:32\nLainaus käyttäjältä: malporo - 15.08.2021 klo 10:17:06\nIlmeisesti Miettinen on ehtinyt treenata KuPSin kanssa pidempään, joten tiedä vaikka olisi mukana avauksessa. Väyrynen samoin. Ricardo päässyt vasta tällä viikolla treenaamaan joukkueen kanssa, Felpusta sen sijaan ei tietoa.\nSebban pelasi Nur-Sultanissa vain 45 minuuttia, joten pääsisikö vihdoin dominoimaan liigassa alkuvihellyksestä alkaen? Upi huilaa Unionia vastaan ekan pelin, joten saisikohan Janis vuorostaan huilia tänään.\nHämis Toivomäki Miettinen\nVastaus #7 : 15.08.2021 klo 10:49:19\nLainaus käyttäjältä: Härison - 15.08.2021 klo 09:25:12\nPäivitelty ja korjailtu. Tämän siitä saa kun amatöörit avaamassa\nVeikkaan, että nähdään kentällä 1-2 uusista hankinnoista. Kyllähän tässä kovasti on tällaisen välipelin merkkejä ilmassa, mutta uskon rutiinitason olevan sen verran korkealla, että kolme pistettä jää Kuopioon.\nVastaus #8 : 15.08.2021 klo 10:57:43\nLainaus käyttäjältä: Pausa - 15.08.2021 klo 10:06:20\nVikiltä takuuvarmaa työtä.\nVastaus #9 : 15.08.2021 klo 11:10:33\nEnpä muista, milloin olisi tullut odotettua avausta ja vaihtopenkkiä näin paljon.\nHankintojen ottelukunto ratkaissee paljon.\nVastaus #10 : 15.08.2021 klo 11:18:39\nKTP:llä ei ole enää aikaa odotella helpompia vastustajia. Pisteitä on saatava tänään.\nVastaus #11 : 15.08.2021 klo 11:21:24\nLainaus käyttäjältä: Apoc - 15.08.2021 klo 10:49:19\nKyllähän tässä kovasti on tällaisen välipelin merkkejä ilmassa, mutta uskon rutiinitason olevan sen verran korkealla, että kolme pistettä jää Kuopioon.\nKotkan edellinen matsi HJK:ta vastaan oli myös vastustajalle välipeli eurokiireiden keskellä ja se nosti pientä toivoa kotkalaiskannattajien keskuudessa mahdollisesta yllätyksestä, mutta näin ei sitten ollutkaan. Toki HJK tarvitsi voittoonsa tuomarin apua, joka vihelteli helvetin kevyesti monet tilanteet Klubille. Liekö tullut matsiin urheilukadulta samalla bussilla vierasjoukkueen kanssa? HJK siis voitti ottelun rankkarilla jonka Valencic painoi sisään. Tämän lisäksi HJK sai toisenkin pilkun jotta pisteet varmasti matkaisivat hesoihin, mutta sen kusivat. Kuriositeettina mainittakoon että Kotkan veskalle on ammuttu 6 pilkkua joista sisään on mennyt vain tuo e.m. Valencicin laukaus.\nMeinasin tulla kirjoittamaan että tästä välipelistä vieraat nappaa yllätyspisteet, mutta sitten näinkin että paras puolustaja eli Sissoko on pois KTP:n puolustuspelaaminen ei ole ollut kehuttavaa (tai pelaaminen ylipäätänsä), mutta Sissoko on ollut varmin katkoja ja voittaa kaksintaistelut lähes järestään. Nyt siellä on sitten alakerrassa ison miehen mentävä aukko. Todennäköinen tuuraaja on Ogungbaro joka olisi muuten Sissokon tasoinen pelaaja mutta joka helvetin ottelussa tulee se hassi tai pari, joista sitten soi. Toinen vaihtoehto Voutilaisen rinnalle topparoimaan on Ingo van Weert joka naarattiin Hollannista isoilla sanoilla, mutta toistaiseksi näytöt ovat jääneet vähiin. Kaverissa on kyllä potentiaalia ja toivonkin että hän saisi tänään pelata.\nLisäksi oli mukava lukea että Matias Lindfors on vihdoinkin kuntoutunut ja pääsee pelaamaan. On yksi suosikkipelaajistani KTP:ssä vaikka onkin ”hesan homoja”, mutta jo jollakinlailla semikotkalainen kun 5. kausi miehellä menossa vihreävalkoisissa. Lindfors on työteliäs ja juonikas pelaaja joka jakaa voimakkaasti tunteita. Toiset tykkää, toiset ei, Dr. Pepper USA. Muistissa esim. tältä kaudelta todella komea veto SJK:ta vastaan, jolla naarattiin Seinämäeltä tasuri.\nSitten on vielä mielenkiintoista seurata miten Kotkan uudet hankinnat ovat päässeet jengiin sisään. Kaikki vaikuttivat todellakin vahvistuksilta pl. Garret. Eniten oli sellainen wtf -fiilis kun Rico Finnäsin sopimus julkistettiin. Ensin kävi mielessä että taso ei todellakaan riitä ja saanut sopparin koska Espanjakytkös, mutta kaverihan vaikutti ihan pelimieheltä, jota KTP on kuulemma havitellut jo pidempään. Suattaapi olla se uusi vasen pakki/wing backi joka pystyy täyttämään Ilvekseen menetetyn Tuomas Ollillan isot saappaat.\nFinnäsin lisäksi tuli muutamat mielenkiintoiset ulkkariavut. Diagne on keskikentän pohja, joka kykenee pelaamaan laitapakkina ja oikealle mies on nyt istutettukin. Erittäin taitavan oloinen häiskä, mutta yhteispelissä joukkuekavereiden kanssa on vielä hiomista, luonnollisesti. Toisena arpana kärkeen tuli Kotka-Barcelona -ilmasillan tuomana Juan Esnaider, joka pääsi kellottamaan avausminuutit Veikkausliigaa tultuaan vaihdosta sisään Klubia vastaan. Näki kyllä heti että kyseessä on pelimies ja ensimmäistä kertaa tänä vuonna tuli sellainen tunne että nyt joukkueessa on hyökkääjä. Kiva huomata näin elokuussa.\nToivottavasti Xatart tajuaa laittaa jo heti matsin alusta kentälle sen trion hyökkäykseen jolla HJK:ta vastaan lopetettiin eli:\nNäillä ukoilla maali/pari niin on mahikset venyä ylläriristiin. Nollapeliin en usko puolustuksen hasardiuden vuoksi vaikka Lepola onkin paras veska mitä Kotkassa on nähty miesmuistiin.\n« Viimeksi muokattu: 15.08.2021 klo 11:25:21 kirjoittanut Kamreeri »\nVastaus #12 : 15.08.2021 klo 11:32:11\nSissoko on ollut varmaan meidän paras kenttäpelaaja. Onneksi toppariosastolla on leveyttä.\nvan Weert Ogungbaro Voutilainen Agyiri\nTiquinho Esnáider Ebwelle\nItse lähtisin otteluun tällaisella muukalaisjengillä, mutta eiköhän valmennus uhraa Diagnen oikeaksi pakiksi, kun van Weert ei tunnu olevan suosiossa. Myös Lindfors voisi toimia oikeana pakkina, mutta pelikunto ei taida riittää avaukseen. Laaksosen avauspaikkaankaan en jaksa uskoa, mutta aina saa haaveilla.\nVastaus #13 : 15.08.2021 klo 11:38:12\nEiköhän vasempana pakkina avaa Finnäs. Ja hyvä näin jos avaa, sillä Agyirin avut on ylöspäin. Puolustussuuntaan pahimmillaan ihan pujottelukeppi.\nVastaus #14 : 15.08.2021 klo 11:50:39\nLainaus käyttäjältä: Kamreeri - 15.08.2021 klo 11:38:12\nAi niin unohdin Finnäsin kokonaan\nVastaus #15 : 15.08.2021 klo 12:27:15\nOma veikkaus vieraiden avauksesta:\nEbwelle Esnaider Tiguinho\nAgyiri Arranz Lindfors\nFinnäs Voutilainen Ogungbaro Diagne\nVastaus #16 : 15.08.2021 klo 12:59:34\nLainaus käyttäjältä: Kamreeri - 15.08.2021 klo 12:27:15\nTämä on varmaan lähimpänä totuutta. Arranzilla on kausikortti avaukseen, vaikka otteet ovat olleet kesällä vaisuja. Toisaalta Laaksonen ei pääse avaukseen vahingossakaan.\nVastaus #17 : 15.08.2021 klo 13:04:38\nEi ole muuten tehneet vielä KTP:n ulkomaalaishyökkääjät vielä maaliakaan tällä kaudella. Esnaiderilla tosin alla vajaa peli. Nyt pitäisi ruveta osumaan pikku hiljaa että pientä toivoa edes olisi.\nVastaus #18 : 15.08.2021 klo 13:43:04\nTänään tulee takkiin: Paavo on matsissa\nVastaus #19 : 15.08.2021 klo 14:21:47\nEntä onko Meitzin Paavo-ukki tulossa katsomaan pojanpoikansa avausmatsia?\nVastaus #20 : 15.08.2021 klo 14:26:42\nLainaus käyttäjältä: Di Matteo - 15.08.2021 klo 14:21:47\nSamalla mersulla Lipposen kanssa, varma tieto.\nVastaus #21 : 15.08.2021 klo 14:32:16\n32 Aspegren Felipe\nVastaus #22 : 15.08.2021 klo 14:35:50\nVäyrynen joko hattu tänään tai ulos.\nVastaus #23 : 15.08.2021 klo 14:41:47\nTämän verran lienee selvää:\nVeikkaan, että Boateng pohjapelaajana ja puolustuksessa neljän linja. Vaihtoehtona Nana kolmantena topparina ja Felppu - Järvinen wing-backeinä.\nMaaleitta ei ainakaan jäädä.\nVastaus #24 : 15.08.2021 klo 14:42:08\nMitenköhän tuo KTP:n kokoonpano asettuu kentälle?


Ennakoinnin tietopankki - Digitoday - Ilta-Sanomat\nTilastot ja ennusteet täydensivät Enstiä\nJulkaistu: 4.1.2005 16:52\nEnnakoinnin sähköisen tietopankin Enstin suosio kasvaa, kertoo Opetushallitus. Syyskuussa julkiseen käyttöön avatussa laajassa, valtakunnallisessa tietopalvelussa oli loppuvuodesta noin kaksisataa vierailua päivittäin. Joulukuussa palvelu täydentyi tilastoilla ja ennusteilla.\nEnstihttp://www.oph.fi/info/ensti on tarkoitettu kaikille tulevaisuuden koulutus- ja työvoimatarpeen ennakoinnista kiinnostuneille henkilöille.\nEnsti koostuu uusien ennakointihankkeiden tuloksista, yli kolmensadan eri lähteen tulevaisuustiedoista linkkeineen, sanastosta (suomi, ruotsi ja englanti) sekä tekstiosuudesta, joka kattaa eri tutkimusmenetelmiä. Uutta sisältöä Enstissä ovat myös keskustelupalsta sekä ennakoinnin uutispalsta.\nEnsti-tietopankki on syntynyt Opetushallituksen ja laajan yhteistyöverkon työn tuloksena. Hankkeen rahoittajina ovat olleet opetusministeriö (60 prosenttia) ja Euroopan sosiaalirahasto (40 prosenttia). Projektipäällikkönä toimi Opetushallituksessa Ulla Taipale-Lehto. Hanke päättyi vuoden lopussa, ja nyt Enstin ylläpitoa jatketaan Opetushallituksessa virkatyönä.\n- Joulukuussa täydensimme palvelua tuomalla Internetiin kaikkien käytettäväksi Enstin Ennusteet ja tilastot -osion, joka sisältää koulutuksen perustilastoja esim. koulutukseen hakeneista, uusista opiskelijoista ja suoritetuista tutkinnoista sekä mm. valtakunnallisia ja alueellisia toimiala-, ammattirakenne- , työpaikka- ja poistumaennusteita. Sieltä käyttäjän on helppo muodostaa numeroista haluamiaan tietokokonaisuuksia ja siirtää ne jatkokäsittelyä varten esimerkiksi taulukkolaskentaohjelmaan.?, Ulla Taipale-Lehto sanoo.\nKäyttäjien kehitysideoita kaivataan\nEnsti-palvelun tavoitteena on ollut saada kaikki eri puolilla maata tuotettavat ennakointitiedot yhteen, helppokäyttöiseen tietopankkiin, jota voidaan käyttää apuna muun muassa koulutuksen suunnittelussa sekä alueellisessa kehittämistyössä.\nEnstin uutis- ja ajankohtaispalstalla ennakointihankkeet voivat tiedottaa omasta toiminnastaan ja tuloksistaan. Palvelun keskustelupalsta tarjoaa foorumin erilaisten näkemysten, kokemusten ja ideoiden vaihdolle liittyen vaikkapa koulutuksen kysyntään ja tarjontaan.\nOpetushallitus korostaa, että Enstin toiminta perustuukin vuorovaikutteiselle suhteelle palvelun käyttäjien kanssa: palveluun koottu tieto on kaikkien hyödynnettävissä ja käyttäjät voivat osaltaan vaikuttaa palvelun tietosisältöön. Enstin ylläpito toivoo käyttäjiltä aktiivista osallistumista palvelun kehittämiseen.\nEnstissä on parhaillaan meneillään käyttäjäkysely, jolla pyritään vielä tarkentamaan kuvaa Enstin käyttäjäprofiilista ja saamaan tietoa siitä, miten hyödyllisenä käyttäjät palvelun kokevat ja mitä siinä tulisi kehittää.\nEU vauhdittaa Microsoftin asiaa\nEU:n kilpialuviranomiset haluavat ratkaista Micorosoftia koskevan oikeusjutun ennen vappua ja unionin itälaajentumista. Mario Monti pelkää uusien jäsenmaiden hämärtävän asiaa. Lue lisää ›


Mansikkatilan mailla: Marimekon maljakot - Flower\nHyvää tätä vuotta!<3 Mukavaa aloittaa uusi vuosi kevyesti kahden päivän työrupeamalla ja nyt kolmen päivän vapaalla.:) Tuntuu, että loma on tehnyt tehtävänsä ja mielessä on jos jonkinlaista puuhaa, johon tekisi mieli ryhtyä näin kalenterivuoden alussa. Yksi niistä on tämä postaus, joka oli tarkoitus tehdä keväällä.:P\nBlogiani seuranneet ovat varmasti huomanneet hurahdukseni Marimekon maljakoihin. Oikeastaan Marimekko iskee muutenkin nyt johonkin makuhermoon, sillä meille on ilmaantunut parin viime vuoden aikana mm. kahvimukeja ja kodintekstiilejä Marimekon kuoseissa. Esimerkiksi joulukattauksen koko idea lähti pellavaisesta Marimekon pöytäliinasta, jonka ostin nettikirppiksen kautta.\nMutta ne maljakot sitten! Keväällä tein omat postauksen Urna- ja Ming -maljakoista. Kuvia maljakoista erilaisine kukkineen oli kertynyt jo tuolloin melkoinen läjä. Tuolloin kaavailin omaa postausta Marimekon Flower -maljakosta, mutta se jäi sitten vain aikomukseksi. Tässä välissä onkin käynyt niin hassusti, että nämä ihanat maljakot ovat vähän kuin itsestään lisääntyneet...\nOmaa silmääni Flower viehättää eniten, kun siinä on yksittäinen oksa tai kukka. Nämä maljakot ovatkin minulla melkein koko ajan käytössä, kun siivoan viikonloppukimpuista hyvänä säilyneitä heiniä tai oksia talteen. Tälläkin hetkellä työpöydän kulmalla on vihreä Flower -maljakko, jossa on keltainen orjanlaakerioksa joulukimpusta. Myös yöpöydälläni on samasta kimpusta kultaiseksi värjätty oksa (en tunnista lajia) vaaleanpunaisessa Flower -maljakossa.\nEn useinkaan osta Flower -maljakoihin varta vasten kukkia, vaan näihin päätyy kimpuista säästyneiden kukkien ja oksien lisäksi löydöt pientareelta tai puutarhasta. Silloin tällöin saatan koota Flower -maljakkoon pienen kimpun esimerkiksi kesäkukista ja puutarhan kukista.\nNyt alkuviikosta tosin ostin juuri valkoiseen Flower -maljakkoon muutaman jänönhännän Villiviinistä. Joulun jälkeen kaipaa simppelimpää ilmettä, heinät ovat juuri sitä. Toinen hyvä puoli heinissä on, että ne kestävät ilman vettä, eikä uusia tarvitse ostaa joka viikko. Kukkien ja kasvien kestävyys on mielentilasta ja rahatilanteesta riippuen kaksipiippuinen juttu.;) Koska sisustan eniten juuri vaihtelemalla kukkia maljakoihin, olen kerännyt heiniä pariinkin eri maljakkoon talteen, kun on tullut halu laittaa heinät pois. Sieltä niitä kaivelen hetkellä, jolloin kukat alkavat olla vähissä.\nAikamoinen läjä noita kuvia löytyikin pikaisesti etsimällä kuvakansioista. En varmaan löytänyt kaikkia kuvia tai sitten on jäänyt kuvat ottamatta, sillä muistan keväältä asetelman, jossa oli kaksi eriväristä Flower -maljakkoa ja kolmantena jotain muuta. Nämä maljakot sopivat mielestäni hyvin samaan asetelmaan. Ming- ja Flower -maljakko on niin ikään takuuvarma pari yhdessä.\nKokeilin muuten nyt alkuviikosta joulutähteä leikkona Kukka-aamiaisesta inspiroituneena. Kovin kauaa joulutähti ei minulla kylläkään maljakossa kestänyt. Upea klassikko Flower -maljakko joka tapauksessa jo on!\nOikein inspiroivaa ja leppoisaa, toivottavasti aurinkoistakin, pitkää viikonloppua!\nTunnisteet: koti, kukat, maljakot, marimekko flower, sisustus, vihersisustus\nMinna M 3. tammikuuta 2020 klo 22.11\nMulla olisikin tarve maljakolle, jossa yksi oksa näyttää hyvältä. Ei olisi muuten ensimmäinen kerta, kun päätyisin blogistasi suoraan ostoksille.\nTaina K 4. tammikuuta 2020 klo 20.02\nTätä voin kyllä suositella lämpimästi, on sen verran klassikko!<3 Kannattaa tosiaan tutkailla, jos on ale-päiviä..:)\nTuija 4. tammikuuta 2020 klo 12.11\nKukkaisaa alkanutta vuosikymmentä! Marimekon tyyli sopii kotiinne oivallisesti. Lumipyryterkuin! Tuija\nTaina K 4. tammikuuta 2020 klo 20.04\nKiitos samoin Tuija!<3 Olen samaa mieltä, sopii meille ja aika moneen muuhunkin tyyliin.:)\nTäälläkin on sadellut iltapäivästä...Tykkäsin auringosta enemmän, vaikka tiedän, että talvea on vielä edessä paaaljon.:D\nOuti Krimou/Outi's life 4. tammikuuta 2020 klo 20.01\nSinulla on kyllä niin kauniita maljakkoja. Minulla on vain muutama kaunis maljakko, mutta tykkään pitää vanhassa pullossa yksittäisiä oksia.\nTaina K 4. tammikuuta 2020 klo 20.06\nKiitos Outi!<3 Pullot on huippukivoja maljakoita!<3 Arvaapas, montako mulla on kaapissa juuri kukkia varten!;)))\nIhanaa viikonloppua ja muista välillä nostaa päätä sitä palapeliä tehdessäsi!<3


Calming Comfort - Signature Expert | BEMORESHOP\nSignature Expert hoitopaketit ja tarvikkeet »\nCalming Comfort - Signature Expert\nSignature-hoitomme ihon rauhoitukseen\nKokonaisvaltaisesti ihoa rauhoittava, ravitseva sekä pehmentävä erikoishoito kun ongelmana ovat ihon herkkyystilat, kuivuus - ja atopia sekä couperoottisuus. CC - Calming Comfort-hoidon rauhoittava vaikutus laskee iholla esiintyviä epämukavuustiloja kuten kiristelyä, punoitusta ja kuumotuksen tunnetta.\nHoidossa hyödynnettävät bioaktiiviset ainesosat auttavat palauttamaan ihoa suojaavalle lipidikerrokselle suojaa, jolloin epämukavien iho-oireiden muodostuminen vähenee. Hoito stimuloi myös biologisten keramidien tuotantoa, vahvistaa heikentyneitä kapillaariseinämiä ja ylläpitää ihon pehmeän rauhoittavaa tuntua.\nKuivalle, erityisherkälle, atooppiselle ja couperoottiselle iholle\nRauhoittaa ja suojaa, Laskee punoitusta, Voitelee lipidisuojaa, Pehmentää ja kosteuttaa\nBrilliance Face Oil 360ml, Gentle Cream Cleanser 360ml, Refreshing Toner 240ml, Fruit Enzyme Scrub 240ml, Topical Calcium Capsules 24kpl, Bio-Essence Calcium Complex 120ml, Softening Repair Mask 240ml, Pure Hydration Serum 120ml, Restorative Balm 120ml\nBrilliance Face Oil - 5ml\nGentle Cream Cleanser - 5ml\nRefreshing Toner - 5ml\nFruit Enzyme Scrub (höyrytys tai lämpökompressi) - 10ml\nTopical Calcium Capsule - 1 kapseli\nBio-Essence Calcium Complex - 5ml\nNaamio ja emulgoiva hieronta\nGentle Cream Cleanser 1:1 Softening Repair Mask - 10ml + 10ml\nPure Hydration Serum - 3ml\nRestorative Balm - 5ml\nHoito aloitetaan huolellisella kasvojen sekä mahdollisen meikin puhdistuksella. Tuotteena käytetään Brilliance Face-öljyä meikin liuottavaan esipuhdistukseen ja tämän jälkeen Gentle Cream Cleanser-puhdistusvoidetta, joka puhdistaa ihon lopuista epäpuhtauksista.\nGeeli tulee vaahdottaa ensin kämmenillä, jonka jälkeen siirrytään puhdistukseen. Huuhtele haalealla vedellä. Viimeistele puhdistus Refreshing Toner-kasvovedellä.\nHoitoa jatketaan entsymaattisella ja keratolyyttisesti kuorivalla Fruit Enzyme Scrub-kuorinnalla. Geeli levitetään tasaisesti kasvoille ja decolteelle. Lämpö ja kosteus tehostaa entsymaattista tehoa, joten suosittelemme tehostamaan vaikutusta joko höyryllä tai lämpökompressilla. Annetaan vaikuttaa noin 5 minuuttia jonka jälkeen huolellinen kitkaava pyörittely ja puhdistus. Viimeistele Refreshing Toner-kasvovedellä.\n*Mikäli on erityisherkkä - tai couperoottinen, jätä kuorintageelin kitkaaminen välistä.\nUltraäänipuhdistus - viimeistele puhdistus Refreshing Toner-kasvovedellä.\nKasvohieronta Brilliance Face-öljyllä.\nSekoita yksi Topical Calcium-kapseli samassa suhteessa (1:1) Bio-Essence Calcium Complex-voiteeseen. Painele tahna kevyesti ja tasaisesti kasvoille, ei tarvitse imeyttää. Jätä tahnaa paksummin alueille, jotka punoittavat voimakkaasti, ovat erityisherkkiä tai kuivia.\nSekoita Gentle Cream Cleanser-puhdistusvoide samassa suhteessa (1:1) Softening Repair Mask-naamioon. Tämä auttaa notkistamaan naamion savipohjaa ja lisää naamioon lisää voitelevaa sekä ravitsevaa tehoa. Anna vaikuttaa 10-15 minuuttia. Aloita poisto emulgoimalla naamio pehmeäksi ja jatka kevyesti hieroen noin 10 minuutin ajan. Viimeistele puhdistus Refreshing Toner-kasvovedellä.\nViimeistele hoito imeyttämällä iholle Pure Hydration-hyaluronihapposeerumi ja Restorative Balm-kasvovoide.\nPure Hydration -..\nRestorative Balm -..


Julkaistu 04.05.2007 03:57\nPuolustusministeri Jyri Häkämies on tehnyt ensimmäisen virallisen ulkomaan vierailunsa Tukholmaan. Suomen ja Ruotsin puolustusministerien tapaamisessa nousi esiin tietojen vaihdon tärkeys ilmatilan valvonnassa. Jyri HäkämiesPuolustusministerit Jyri Häkämies ja Mikael Odenberg kävivät Tukholmassa läpi maiden puolustusyhteistyötä ja sen tiivistämistä sekä samalla tutustuivat toisiinsa. Keskusteluissa käytiin läpi Afganistanin ja Kosovon operaatiota sekä puolustusyhteistyöhön liittyviä materiaalikysymyksiä. Mainos (uutinen jatkuu alla)\n-Niin kauan kuin päätöksiä tehdään kansallisella tasolla, maittemme välisen yhteistyön laajentamisessa ei ole mitään rajoja, Odenberg totesi.Tapaamisessa puhuttiin myös Ruotsin ja Suomen kiinnostuksesta osallistua Naton nopean toiminnan joukkoihin kunhan molemmat maat ovat saaneet kokemusta EU:n nopean toiminnan joukoista. Tiivis yhteistyö tulee jatkumaan, konkreettisin esimerkki siitä on yhteinen merivalvonta.-Tämä on hyvä esimerkki siitä miten voidaan tehdä yhteistyötä, joka palvelee molempia maita laajemmin, Häkämies sanoi MTV:n haastattelussa. Tulevaisuuden yhteistyöprojekteista Suomen ja Ruotsin välillä puolustusministeri mainitsee erityisesti ilmavalvonnan.- Vastaavan tyyppisiä ideoita on ilmavalvonnan puolella. Tottakai myös kaikki materiaaliyhteistyö on hyvää, että vaihdetaan tietoja, mietitään että voidaanko joidenkin hankintojen kohdalla tehdä yhteistyötä ja säästää kenties rahaakin siinä mielessä.Varovaista keskustelua Viron tilanteestaMinisterit keskustelivat myös Viron ja Venäjän suhteita kiristäneestä patsaskiistasta. Kumpikaan ei kuitenkin halunnut lähteä arvioimaan, mitä merkitystä tapahtumilla olisi Venäjän suhteisiin Naton ja Yhdysvaltojen kanssa. Ministereiden yksituumaisuutta lisäsi se, että pitkästä aikaa kummassakin maassa on keskustaoikeistolaiset hallitukset ja kokoomuslaiset puolustusministerit. Tapaamisessa pohjustettiin myös Pohjoismaiden puolustusministerien tapaamista, joka järjestetään kuun lopussa Sandhamnissa, Tukholman saaristossa.